Irekia Eusko Jaurlaritza - Gobierno Vasco :: Trafiko Zuzendaritzak atzerriko ibilgailuei isunak kobratzeko prozedura bat jarri du martxan\nTrafiko Zuzendaritzak atzerriko ibilgailuei…\n\nTrafiko Zuzendaritzak atzerriko ibilgailuei isunak kobratzeko prozedura bat jarri du martxan Iturria: Irekia\n\nArau-hausle atzerritarrek euren herrialdetan jasoko dituzte trafiko-isunak\n2011ko ekaina eta 2012ko otsaila artean, EAEko errepideetan gehiegizko abiadura jasotzen duten ekipo automatizatuek matrikula atzerritarra zuten 46.510 ibilgailu detektatu zituzten baimendutako abiadura gaindituta. Zifra horrek arau-hauste hori egindako ibilgailuen (133.044) % 34,96 suposatzen du. Isun guzti horiek ez ziren heldu arau-hausleen eskuetara euren datuak ez zeudelako ibilgailuen erregistroan. Arazo hau konpontzeko, Eusko Jaurlaritzako Trafiko Zuzendaritzak atzerriko arau-hausleei salaketak jakinaraztea ahalbidetuko duen prozedura bat jarri du martxan.\nAtzerriko matrikula duten gidariei isunak jakinarazteko lanean laguntzeko zerbitzu bat kontratatu du Trafiko Zuzendaritzak. Titularren datuak jasotzea eta titular horiei egindako arau-haustea jakinaraztea izango da zerbitzu horren eginkizuna. Sortutako espedienteen tramitazioa Trafiko Zuzendaritzako funtzionarioen esku egongo da, isunen kontrol eta kobratzeen kudeaketarekin batera (izaera publikoko diru-sartze guztietarako ezarritako kontabilitate-bide eta bide legal ohikoa jarraituko dute).\nSalaketak jartzeko eta telefono bidezko atentzioa eskaintzeko honako hizkuntzak erabili ahal izango dira: ingelesa, alemana, gaztelania, italiera, portugalera eta nederlandera. Palman trafiko-autoritateak ekimen honetan lan egiten ere hasi dira eta euren esperientziaren arabera, salatuen erdia baino gehiagok (% 60-70) borondatezko denboraldian ordaintzen du.\nBestalde, Europar Batasuna Zuzendaritza bat prestatzen ari da herrialde kideen Ogasunek datuak elkartrukatu ahal izateko salaketen kobratze exekutiborako. Hala, bide-exekutibo bidez kobratu ahal izango zaie arau-hausle atzerritarrei, nazionalekin egiten den moduan eta edozein diskriminazio mota ezabatuz.\nArau-hausteak Lurralde Historikoaren arabera\nTrafikoko Arau-husteak Izapidetzeko Zentro Automatizatuaren sorrerarekin 2011ko ekainean, Trafiko Zuzendaritzak arazo honen benetako dimentsioa aztertu ahal izan du zaintze-politika zigortzailea eta ibilgailuen kontrola sistema automatizatuen bidez modu egokian koordinatuta. Abiadura-mugak gainditzen dituzten matrikula atzerritarreko ibilgailuei dagokienez, emaitza esanguratsuak utzi ditu agerian azterketak.\n2011ko ekaina eta 2012ko otsaila artean, gehiegizko abiadura zeramatzaten 133.044 ibilgailu detektatu zituzten ekipoek; horietatik, 46.510 ibilgailuk matrikula atzerritarra zuten eta ezin izan ziren prozesatu.\nIstripuen % 13an inplikatuta\nEzbehar-kopuruari dagokionez, 2011an, atzerritarren bat gidatutako 1.460 ibilgailuk jasan zuten istripuren bat EAEko errepideetan (errepidean emandako istripuen % 13). Istripu hauetan, 5 hildako eta 37 zauritu larri egon ziren.\nAtzerritarren presentzia duten istripuen % 55 Gipuzkoako errepideetan ematen dira, % 27 Bizkaian eta % 17 Araban. AP-8a, % 17arekin, eta N-1a, % 15arekin, atzerritarren inplikazioa duten istripu gehien hartzen dituzten EAEko bi errepideak dira.\nAste Santuko trafiko operazioa\nTrafiko Zuzendaritzak operazio berezi bat abiatuko du datorren asteazkenean (apirilak 4). Aurreikusi dutenez, Aste Santuan 491.000 joan-etorri inguru egingo dira EAEko errepideetan. Ertzaintzaren trafikoko 200 agentek zainduko dute zirkulazioa egunero errepideetatik bertatik. Era berean, Euskadiko Trafikoa Kudeatzeko Zentroak operadore gehiago jarriko ditu lanean eta 011 telefonoaren bidez gidariei ematen zaien informazioa ere areagotu egingo du.\nRT @Gob_eus: La Dirección de Tráfico pone en marcha un procedimiento para cobrar las sanciones a vehículos extranjeros. http://t.co/aXdAgiD6\nrecursos_rueda_prensa_trafi... 20 MB\ntrafico_semana_santa_.jpg 70 KB (jpg)\n“Bidaia-agentziak funtsezko pieza dira turismoaren industrian”, esan du Maider Etxebarriak


Diputatuen Kongresua: Albisteak, bideoak eta argazkiak Diputatuen Kongresua gaiari buruz | EiTB Gai interesgarriak\nAskatasun sexuala bermatzeko legea tramitatuko dute Kongresuan, PPren eta Voxen osoko zuzenketak baztertuta\nLege-proiektuak Zigor Kodea erreformatzea aurreikusten du, emakumeen aurkako delitu sexualak epaitzerakoan biktimak baimena eman duen kontuan izan dadin eta 'abusua' eta 'erasoa' kontzeptuen arteko bereizketa kentzeko.\n"Erreferendum interesatuen" deialdiaren aurka dagoela berretsi dio Sanchezek EH Bilduri\nEspainiako Gobernuko presidenteak adierazi duenez, herritarrek euren etorkizuna erabaki behar dute, baina hauteskundeen bidez, euren ordezkariak aukeratzeko, eta ez autodeterminazio erreferendum "bitarren" bidez.\nEH Bilduk etorkizunaren inguruan herritarrei hitza emateko eskatu dio Espainiako presidenteari\nEtorkizunaren inguruan herritarrei hitza emateko eskatu dio Sanchezi, Europan zerbait ohikoa den bitartean, Espainian ezinezkoa delako. Sanchezek erreferendumei uko egin eta EH Bilduko parlamentariari gogoratu dio Kongresuan dagoela 'demokrazia honek duela 10 urte ETA garaitzea lortu zuelako'.\nAurrekontuen negoziazioan EAJ eta ERC "lehentasunezko solaskide" izango dituela esan du Espainiako Gobernuak\nNegoziazio erronda hastear den honetan, Maria Jesus Montero Ogasun ministroak eskua luzatu die eztabaidatu eta hitz egin nahi duten alderdi politiko guztiei. Hala ere, PPk, Voxek eta Ciudadanosek beren burua negoziazioetatik kanpo utzi dutela nabarmendu du.\nIbilgailuak aurreratzeko 20 kilometro orduko abiadura tartea mantenduko du trafiko lege berriak\nBesteak beste, gidatzen den bitartean mugikorra eskuarekin heltzea sei punturekin zigortuko du, eta lau punturekin segurtasun-uhala ez erabiltzea. Gainera, patinete elektrikoek kaskoa erabili beharko dute.\nSanchezekin ETAko presoei egindako ongietorriak "nabarmen" gutxitu direla esan du Barne Ministerioak\nMarlaska ministroak emandako datuen arabera, 2017an 70 ekitaldi izan ziren, eta 2019an, 20.\nJuntsek amaitutzat jo du Kataluniari buruzko elkarrizketa mahaia\nJuntseko Miriam Nogueras diputatuak Puigdemonten atxiloketa togadunen estatu kolpea izan dela esan du eta guztia aldatu dela.\nEsteban: "Espainiako Gobernuaren ezinegonerako, gutxieneko diru-sarrera eskualdatzeko arazoa Escriva da"\nEAJk Kongresuan duen bozeramaileak gogor kritikatu du Inklusio, Gizarte Segurantza eta Migrazio ministroak erretiroa hartzeko adina 75 urtera atzeratzeko proposamena. "Ahaztu daitezela nirekin", esan du Estebanek.\nGastu mugaren tramitazioa burututa, aurrekontuak lortzeko negoziazioak abiatu dira\nVoxek baino ez dio ezetza eman Gobernuak aurkeztu duen gastu mugaren tramitazioari. EAJk eta EH Bilduk babesa eman diote. Datorren urterako 196.142 miloi euroko gastu sabaia izango dela esan du Ogasun ministroak. Inoizko gastu mugarik altuena.\nKalean berriro musukoak derrigorra izateko Moncloari egindako eskaerak ezer ezean geratu dira. EAJ abstenitu egin da. EH Bilduk, berriz, alde bozkatu du.\nBitarteko langile publikoak behin-behinekotasunaren kontrako Errege Dekretuaren aurka mobilizatu dira\nEuskal administrazioko beharginek dekretua atzera botatzeko eskatu diete alderdi politikoei. Izan ere, uste dute Europako Batasuneko jarraibideen eta epaien “kontrakoa” dela hori, eta aldi baterako langile publiko asko langabezian utziko dituela deitoratu dute.\nJoseba Agirretxea: "Escrivak horrela jarraitzen badu, gobernuak arazoak izango ditu aurrekontuak iristean"\nPentsioei buruzko proposamenei jaramonik ez egitea egotzi dio Espainiako gobernuari Joseba Agirretxea EAJren diputatuak. Haragi kontsumoari buruz, "ahulenen aurka egitea" leporatu dio Alberto Garzon Kontsumo ministroari.\nPedro Sanchez: "Ez da autodeterminazio erreferendumik egingo"\nDiputatuen Kongresuan egin duen agerraldian, argi eta garbi utzi du PSOEk ez duela inoiz erreferendumik onartuko. Aldi berean, ez du uste gatazka epaitegietan konponduko denik.\nOposizioak legealdia amaitutzat ematea eskatu dio Sanchezi\nAlderdi kataluniarrek, aldiz, argi utzi dute independentzia aldarrikapenari eutsiko diotela. Rufianek Sanchezi gogoratu dio bere garaian indultuak ere ukatu zituela.\nEspainiako Gobernuak proposatutako LGTBI legearen aurreproiektuaren gakoak\nLege-aurreproiektuak pertsonek generoaren autodeterminazio askerako eta erregistroan txosten medikorik eta lekukorik behar izan gabe sexua aldatzeko dituzten eskubideak aitortzen ditu.\nTerrorismoaren biktimak omendu dituzte Madrilen, euskal alderdi guztiak bertan zirela\nVox eta PP alderdiek ez dute parte hartu Diputatuen Kongresuko omenaldian, ezta AVT eta Covite elkarteek.\nEuskal alderdiek terrorismoaren biktimen aldeko omenaldian parte hartu dute, Madrilen\nOrdezkari politikoek terrorismoaren biktimak omendu dituzte gaur, Madrilgo Diputatuen Kongresuan. Hemizikloan eserlekua duten alderdi guztiek hartu dute parte ekitaldian, VOXek eta PPk izan ezik.\nIone Belarra nafarra, "esanak esan, beti da posible"\nPolitikari iruindarrak Pablo Iglesiasen lekukoa hartu du Podemosen. "Buruzagitza koral eta feminista batekin jende gehiagora iritsiko gara", ziurtatu du.\nEskuinak indultuen asmoa aurpegiratu diote Espainiako Gobernuari\nIgandean Colon Plazan Espainiako hiru eskuinak bilduko direla aurpegiratu die Carmen Calvok, Katalunia eta Espainia aurrez aurrez jartzen jarraitzeko.\n"Datozen 24 orduetan izan dezakegu Trans Lege berria erregistratzeko akordioa"\nAitzole Araneta Podemoseko ordezkari eta lege-proposamenaren sustatzaileak egin du iragarpena "Faktoria"n.


Zerga erreformaz, jira eta bira - Niko Cuenca - Uriola.eus\nOsoko Bilkura Gernika | Ikusi handiago | Argazki originala\nAzkenean , EAJ eta PSE akordio batera heldu dira eta ematen du Bizkaian zerga erreforma , txikia bada ere, izango dugula. Ikusteko dago beste lurraldeetan zer gertatzen da, besteak beste Araban bi alderdi horiek indar nahikorik ez dutelako. Nafarroak bere bide propioa hartu du eta zerga-erreforma sakonagoa iragarri du.\nEnpresek ordaintzen dituzten zergen inguruko debatea, gure gizartearen eztabaidatzeko gai klasikoetakoa da. Enpresari elkarteek historikoki zerga jaistea eskatu duten bitartean, sindikatuek kontrako jarrera defendatu dutela, Sozietateen gaineko Zerga are gehiago igotzeko aukera dagoela argudiatuz. Alderdi politikoen artean ere jarrera ezberdinak topa daitezke baina aurten , kontuari gatza eta piperra emateko, nobedade bat izan dugu, debateak EAJko bi kargu publiko esanguratsu aurrez aurre jarri dituelako. Pedro Azpiazu, Eusko Jaurlaritzako Ekonomia Sailburua eta Unai Rementeria, Bizkaiko Ahaldun Nagusia.\nPedro Azpiazu uda aurretik buru belarri ibili zen kupoa eta kontzertuaren inguruko negoziazioetan eta horren berri eman ziguten Uriolako kideek Azpiazuri egindako elkarrizketa mamitsuan. Bere lehentasuna kupoaren akordioa bazen ere, bestelako gaiei ere heldu zien sailburuak , besteak beste enpresek ordaintzen dituzten zergen debateari eta zerga horren bitartez diru gehiago biltzeko aukera badagoela behin eta berriro aipatu du. Unai Rementeriak, aldiz, Sozietateen gaineko Zerga moldatzeko proposamena egin du, enpresek ordaintzen dituzten tasa nominalak jaitsiz, modu honetan enpresak eta inbertsioak erakarriko zirela argudiatuz.\nBaina zertaz ari gara Sozietateen gaineko Zergaz ari garenean?\nEnpresek lortutako mozkinak zergatzen ditu tributu honek eta gaur egun Araba, Bizkaia eta Gipuzkoan antzera ordaintzen da, ñabardurak ñabardura. Enpresek % 28ko tasa nominal orokorra ordaintzen dute.\nTasa hori Nafarroan eta Estatuan %25ekoa da . Bada enpresa ertain eta txikientzako tasa murriztua , %24koa , eta ez dugu ahaztu behar enpresa gehienak tasa honen menpe daudela. Horiek tasa nominalak dira, baina enpresek benetan ordaintzen dutena kalkulatzeko hainbat doikuntza egiten dira , kenkarien bitartez.\nKenkariak foru arauen bitartez onartzen dira, helburu ezberdinekin ( enplegua sortzea, ikerketa eta garapena bultzatzea..) eta kenkari hauen eraginez enpresek askoz tasa efektibo txikiagoak ordaintzen dituzte. Hortaz, konparaketa justua egiteko, tasa nominalez gain, kenkariak ere alderatu beharko dira. Estatuko ogasunekin konparatuta, Bizkaian kenkariak malguagoak dira . Esaterako, badira estatuan aplikatu ezin diren kenkariak eta hemen bai . Konparazioak egiten hasita, dena aintzat hartu beharko genuke, baina hori , antza, asko eskatzea omen da...\nEta azkenean, erreforma heldu zen ( edo ez?)\nNegoziazio luze eta mamitsuen ostean, EAJk eta PSEk zerga erreforma hitzartu zuten. Egia esateko, erreforma baino, moldaketa batzuk adostu zituztela esan genezake . Hainbat eragileren aburuz, benetako erreforma sakona baino, partxea esan beharko genuke. Baina tira, iritziak iritzi, zerga erreforma dugula esan genezake. Ikusteko dago horrela mantenduko den, lehen esan dudan bezela, Araban bi alderdiak beste bidelagun baten premian daudelako.\nAkordioak Errentaren gaineko Zerga, Ondarearen gaineko Zerga ( Gipuzkoan lehen Aberastasunaren gaineko zerga zena) eta Sozietateen gaineko Zergak moldatzen ditu. Azken honi dagokionez, hitzarmenak zergaren tasa nominalak bera baitan utziko ditu. EAJk amore eman behar izan dio tasa nominala jaisteko ahaleginari eta horrez gain kenkariak zorroztea onartu behar izan du, PSEk eskatuta. 2013an indarrean jarri zen erreformaren ildoak jarraitu ditu akordio honek, urte horretan tasak mantendu eta kenkariak zorroztu zirelako.\nTrukean PSEk ere beste alor batzuetan amore eman behar izan du, batez ere PFEZ edo Errentaren gaineko zergan . Kasu honetan PSEk etxebizitzagatiko kenkariak ukitu nahi zituen, baina momentuz ez dira aldatuko. Eta momentuz diot ziur naizelako aldaketa etorri, etorriko dela. Espainiak kenkari horiek 2013an kendu zituen eta Hego Euskal Herrian Nafarroak ate hori ireki berri du, aurreko astean Nafarroako Gobernuak onartutako erreformaren bitartez. Hortaz, pentsatzekoa da Araba, Bizkaia eta Gipuzkoak antzeko urratsak aurki ikusiko ditugula. Denbora kontua baino ez da.\nBaina gatozen berriro Sozietateen gaineko Zergara. Zentzurik al dauka halako debatean sartzea? Enpresariek tasa altuak ditugula errepikatzen dute behin eta berriz, eta tasak jaitsita lortutako aurrezkiekin enpresek lanpostuak sortuko lituzketela argudiatzen dute. Argudio hori logikoa al da? Argi dago tasa jaitsita enpresek mozkin handiagoak lortuko dituztela, baina ikusteko dago enpresariek zer egingo duten aurrezki horrekin.Agian lanpostuak sortuko dituzte, edo inbertsioak burutu... ala ez.\nEnpresek euren inbertsioak ingurune ekonomikoaren arabera planifikatzen dituzte. Ingurune negatibo batean, ez dute inbertsio askorik burutuko, nahiz eta zergak murriztu. Zalantzarik ez dut badirela enplegua sortzeko helburua duten enpresariak baina zergak jaisteagatik lanpostuak sortuko direla esatea larregi iruditzen zait.\nSozietateen gaineko zergaren eragina\nHistorikoki Europako lurralde ezberdinak zerga honetaz baliatu dira enpresak eta inbertsioa erakartzeko. Nolabaiteko lehia ezagutu dugu, nor baino nor tasa baxuak eskeiniz enpresen aurrean lehiakor agertzeko. Azken 20 urteetan Europako 28 estatuetako 27k euren sozietateen gaineko zerga murriztu dute ,eta enpresak oso ondo aprobetxatu dira halako egoeraz, zerga-ingenieritzaz baliatuz.\nDiru kontuetan argi dago enpresek burua badutela, baina bihotzik ez. Eta lurralde batekiko atxikimendua , edo herrialde-marka bezala ezagutzen dena egun oso kontzpetu likidoa da.\nHorren adibide garbia IKEA da. Denok Suediarekin lotzen badugu ere, batez ere ahozkaezinak diren altzarien izenak ikusita, fiskalki Herbehereetako enpresa da, korporazio guztiaren egoitza bertan dagoelako. Beste adibide batzuk ere jar genitzake, besteak beste Inditex kasuarena ( Galiza eta Herbereen arteko lotura ere izan duelako), baina gaiak luze jo lezake Europa barruan badirelako Malta, Irlanda edo Herbehereak bezalako estatuen kasuak oso argigarriak direlako.\nEuropako agintariak kexu “omen” dira jokamolde hauekin eta neurriak hartzen hasi dira . Agian ezagunena Applen aferagatik Irlandari jarritako isunarena da, baina badira gehiago. Eta etorkizunera begira zerga-batasuna dute helburu. Aste honetan bertan Moscovici komisarioak 2018rako Europak zergen harmonizaziorako proposamena egingo duela aurreratu du. Beraz, logikarik al dauka egun Sozietateen gaineko Zerga lehiatzeko tresna gisa erabiltzea?\nSozietateek zerga gutxiago ordaindu... eta trukean, zer?\nDena dala, zelako pisua dauka Sozietateen gaineko zergak gure ekonomian? Zenbat diru biltzen dute ogasunek? Bizkaiko datuak ikusita, gatza da zerga honen bilakaera aztertzea. Jaurlaritzak kupoaren inguruan Madrilekin lortutako akordioak eragin zuzena izan du eta Bizkaian 2017an iaz baino %11 gehiago bildu dira, hortaz aurreko ekitaldietara jo beharko genuke analisi sakonagoa egiteko. Halako neurrien eragina epe luzeagotan aztertzen da hobekien eta Europako datuak nahiko argigarriak dira.\nAzken 20 urteetako estatuen arteko lehiaren ondorioz, Sozietateen gaineko Zergaren tasa murriztu egin da eta honek ondorioak ditu. Europan , gaur egun batez beste, Sozietateen zergaren pisua BPGren %2,5koa . Duela hogei urte, zerga honek BPGren %3 suposatzen zuen. Galera nabaria. Orduan, azken hogei urteotan Sozietatearen gaineko zergaren tasa murriztu bada, nondik lortu dute Ogasunek diru sarrerak orekatzea? Edo beste modu batean galdetuta, nork ordaindu du enpresek ordaindu ez dutena? Erantzuna erreza da... Kaleko hiritarrok ordaindu dugu. Nola? Bestelako zergen bitartez, bereziki BEZaren bitartez.\nSozietateen gaineko zerga murriztuz joan den bitartean, hiritarrok kontsumorako ordaintzen dugun zerga nagusia, BEZ igo digutelako. Horren adibide garbia Hego Euskal Herrian daukagu. BEZa estatuak ezartzen du ( gure ogasunek bildu baino ez dute egiten). 2000 urtean ordaintzen genuen BEZa %16koa zen eta egun %21ekoa da. Igoera kuantitatiboa izateaz gain, kualitatiboa ere izan da , zerga murriztua ea desagertu delako. Eta igoera hori,,,, diru bilketan ere igertzen da. 2000An BEZak Espainiako BPGren %6 suposatzen zuen, eta egun %6,5. Eta alde hori, %0,5, da , hain zuzen ere, Sozietateen gaineko zergak galdu duen pisua. 2000Ean BPGren %3a suposatzen bazuen ere, egun %2,5.\nZalantza barik, fiskalitatea oso debate korapiltsua da , sakonean aztertu beharrekoa da. Titular eta txio bitartez mugitzen den gizarte honetan zaila da gaiei behar den arreta eta sakontasunarekin heltzea eta erpin asko dituen gai batez ari gara eta horregatik uste dut datuak aintzat hartu behar direla eta kasu batzuetan, datuak oso gardenak dira.


Sortzen ari diren arriskuak eta elikadura-legeria | Consumer\nSortzen ari diren arriskuak eta elikadura-legeria\nElikagaigintzako jarduera indartzen duten arrisku sortzen ari diren arriskuak elikagaien legeriaren atal berri baten aurrekariak dira\nEgilea: mchavarrias 2014-ko ekainak 10\nZurrumurrua albistearen aurretikoa den bezala, elikagai-legeriaren kapitulu berri baten aurretikoa da arrisku emergentea identifikatzea. Sortzen diren arriskuak beti egon dira, baina kontuan hartu behar da forma hartu dutela eta azken urteotan haien kontzientzia hartu dela. 178/2002 Araudiak kontuan hartzen zituen bere 50. kontuan, Elikagaien Segurtasunerako Europako Agintaritzak (EFSA) estatu kideen esku jartzen zuen prebentzio-tresna gisa planteatzean. Artikuluak azaltzen du nola arautu diren arrisku horiek Europar Batasunean, zer garrantzi duen eta disruptore endokrinoen kasua zein den.\nHona hemen Elikagaien Segurtasunerako Europako Agintaritzaren (EFSA) planteamendua: “Sortzen ari diren arriskuen identifikazioa hobetzeko, epe luzeko prebentzio-tresna izan daiteke estatu kideen eta Erkidegoaren esku, beren politikak aplikatzeko. Horregatik, beharrezkoa da agintaritzari informazioa ematea informazioa biltzea eta zaintzea, bai eta sortzen ari diren arriskuak ebaluatzeko lana eta prebentziorako informazioa ematea ere”. Beraz, ahalegin handiak egin behar dira arrisku eta mehatxu potentzialak identifikatu, ebaluatu eta lehenesteko, une oro prest egon daitezen eta etorkizunean aplikatu beharreko elikagai-legeria arrisku horien bilakaeraren arabera aurreratu ahal izateko.\nNola arautu dira Ebn sortzen ari diren arriskuak?\nSortzen ari diren arriskuei buruzko araudia 178/2002 Erregelamenduari dagokio, 34. eta 23. artikuluei bereziki. Horrez gain, EFSaren egitekoen artean “f) bere zereginean dauden esparruetan sortzen ari diren arriskuak identifikatzeko eta ezaugarritzeko ekintzak martxan jartzea” dagoela ezartzen da (23. artikulua f) letra). Beste era batera esanda, sortzen ari diren arriskuei garrantzi eta garrantzi handia eman zaie, eta, horren ondorioz, 178/2002 Araudiko 34. artikulua berariaz aipatzen da, eta EFSak hartzen duen rolean oinarritzen da.\n34. artikulua. Sortzen ari diren arriskuak identifikatzea:\n1. Agintaritzak kontrol-prozedurak sortuko ditu informazioa eta datuak sistematikoki bilatu, bildu, alderatu eta aztertzeko, bere zereginean sartzen diren eremuetan sortzen ari diren arriskuak identifikatzeko.\n2. Sortzen ari den arrisku larria dela susmatzera eramango zaituen informazioa baduzu, informazio osagarria eskatuko die estatu kideei, Erkidegoko beste erakunde batzuei eta Batzordeari, eta horiek urgentziaz erantzungo diote, eta bere esku dauden datu guztiak helaraziko dizkiote.\n3. Bere eginkizuna betetzean jasotzen duen informazio guztia erabiliko du Agintaritzak, sortzen ari den arriskua identifikatzeko.\n4. Agintaritzak Europako Parlamentuari, Batzordeari eta estatu kideei helaraziko die sortzen ari diren arriskuei buruz biltzen dituen ebaluazioa eta informazioa.\nSektorean sortzen ari diren arriskuen garrantzia\nSor daitezkeen arriskuek sor daitezkeen arazoak aurreikus ditzakete edo, agertuz gero, ahalik eta modurik onenean kontrolatu eta konpondu.\nSortzen ari diren arriskuak gero eta garrantzi handiagoa hartzen ari dira; izan ere, metodologia-mota hori erabilita, gerta daitezkeen krisi edo gertaera kritikoei aurrea hartzeko, nekazaritzako elikagaien jarduera indartzen laguntzen da. Garrantzitsua da gai hori neurri egokian baloratzea. Ez da planteamendu “igarle” bat, izan daitezkeen arazoak aurreikusteko lagungarri izan behar duen lan sakona baizik, edo, bestela, ez aurkeztea edo, hala eginez gero, ahalik eta modurik onenean kontrolatu eta konpontzea.\nGai horiek duten garrantzia dela eta, ainia zentro teknologikoak ekainaren 25ean doako jardunaldia antolatu du Osasun, Gizarte Zerbitzu eta Berdintasun Ministerioan.\nDisruptore endokrinoen kasua\nGai horiekiko kezkaren adibide bat “Endokrine Disruptors Risk Management Options Emerging Risk Initiative – Position Paper” txostenean ikus daiteke. Disruptore endokrinoak eta elikagaien legedia, Ebn, sortzen ari diren arriskuen ikerketa-arloaren bidez erlazionatzen dira.\nHori dela eta, gai horietan lan egiten da. Foro hori da, hain zuzen ere, arriskua kudeatzeko jardunbide egokienak garatzen eta sustatzen dituen munduko enpresa nagusietako arriskuen kudeatzaileen taldea (Mapfre, Allianz, Lloyd’s edo Zurich). 2012an argitaratutako txostena nabarmentzen da, disruptore endokrinoak arrisku emergente gisa hartzen baititu. “Osasunaren Munduko Erakundeak disruptore endokrinoak definitzen ditu, hala nola, sistema endokrinoaren funtzioa aldatzen duen substantzia exogenoa edo nahasmena, eta, beraz, osasunerako ondorio kaltegarriak eragiten ditu organismo integra batean, edo bere garapenean, edo biztanlerian (OME/IPCS, 2002)”. Lan horrek zehazten du zer diren disruptore endokrinoak, nola jokatzen duten, zein den haien inpaktu nagusia, nola arautzen diren, nola ezaba daitezkeen ziklo hidrologikotik eta zein diren aseguru-etxeekin lotutako egoerak.\nDisruptore endokrinoen adibidea da, izan ere, elikagaien segurtasuna, krisi ekonomikoak, migrazioa, teknologia berriak, kontsumo ohiturak, migrazioa, teknologia berriak, kontsumo ohiturak edo iritzi publikoaren azterketak bezalako arrazoi anitzengatik, aldaketa klimatikoak, besteak beste, eragin ditzaketen arrisku berriak, elikagaien segurtasunarrisku berriak (elikagai toxikoak eta patogenoak) izan baitaitezke.\ndisruptore endokrinoak krisi legislación-eu sortzen ari diren arriskuak\nGaragardoaren eta maltako edarien gaineko legeria berria\nAire berriak produktu ekologikoei buruzko legerian


Thinking Football-eko bitxiak (I): 'Les Rebelles du Foot' | Athletic Club\nHasieraAlbisteakThinking Football-eko bitxiak (I): ‘Les Rebelles du Foot’\n“Les Rebelles du Foot” (2012) filmak, Giles Rofek eta Gilles Perezek zuzendua, gaur hasiko dugun atal bat inauguratuko du, Thinking Football Film Festivalen zazpi edizioetan erakutsitako bitxi zinematografikoei dedikatua. Zinemaldiaren lehen edizioan, 2013an, Alemania, Suedia, Argentina, Uruguai, AEB edo Ukraina bezalako herrialdeetatik etorritako hamabi film proiektatu ziren, eta ” Les Rebelles du Foot ” filmak Publikoaren Saria jaso zuen.\nARTE Frantziako kate ospetsuak ekoiztuta, eta Eric Cantona karismadunak aurkeztuta, “Futbolaren erreboltariak” pelikulan bakoitza bere herrialdeetan agertu duten iritzi sozial eta politikoa azaltzeagatik aipagarri ziren zenbait futbolariren bizitzari gainbegiratua egiten zaio bost pasartetan. Didier Drogba, Carlos Caszely, Rachid Mekhloufi, Predrag Pasic eta Socrates mitikoaren adibideak aldarrikatzen dira. Filmak bigarren zati bat izan zuen, “Futbolaren erreboltariak 2” (2014) izenekoa, 2015eko Thinking Football* edizioan erakutsi zena. Youtuben eskuragarri dauden bi atal aukeratu ditugu sail zinematografiko hau irekitzeko.\nLehena Carlos Caszelyri eskainia dago, Txilen diktadura militarraren aurka borrokatu zen futbolariari. Caszelyk Levante UD eta RCD Espanyolen jokatu zuen, eta historiako futbolari txiletar onenetako bat eta Colo-Colo klubeko erreferente eta idoloetako bat da. “Futbolaren errebolatariak” filmeko bere kapitulua da hau. IKUSI\nBigarren atala Alfonsinho (Alfonso Celso Garcia Reis) futbolari brasildarrari buruzkoa da. Alfonsinho izan zen futbolarien gizarte eskubideen alde lan egin zuen lehen futbol jokalaria, indarrean zegoen kontraturik ez bazuten taldez aldatzeko zuten eskubidearen alde borrokatuz. Futbol jokalari izateaz gain mediku psikiatra ere bada, eta borrokoa sozialaren eta Brasilgo diktadura militarraren aurkako borrokan ikur bilakatu zen. Hori guztia jasota gelditu zen Gilberto Gilen “Meio de campo” abestian eta Oswaldo Caldeiraren “Passe Livre” filman. 2016ko zinemaldian izan zen gurekin. Bere kapitulua HEMEN ikus daiteke\n* “Futbolaren erreboltariak 2” honako hauen istorioak biltzen ditu: Honey Thaljieh (Palestinako emakumezko talde nazioanalaren sortzailea), Claudio Tamburrini (Lanuseko atezaina, Videlaren Argentinako diktaduran atxilotua eta torturatua, Mansión Sere tortura zentrotik ihes egin zuena), Cristiano Lucarelli (Italiako Calcioan azken urteetan ezkerreko erreferentzia), Alfonsinho (futbolarien lan eskubideen aldeko borrokan munduko aitzindaria) eta Saturnino Navazo (Mauthausengo konzentrazio eremuko preso errepublikarra, presoen arteko futbol txapelketa antolatu zuen bertan).


DBUSek, Gipuzkoako Garraioaren Lurralde Agintaritzak, Iparraldeko Euskal Hirigune Elkargoko Mugikortasun Sindikatuak, Bidasoa-Txingudi Mugaz-gaindiko Partzuergoak eta Hendaia eta Irungo udalerriek 2018an hasitako E-MOBASK eta SMARTMOB proiektuen emaitzak eta fruituak aurkeztu dituzte Hendaian (Lapurdin). Helburu nagusia da Baiona eta Donostia arteko lurraldean eta Txingudiko badian garraio publikoaren erabilera sustatzea.\nOndorioz, bi proiektuen garapenari esker, Gipuzkoako eta Iparraldeko garraio publikoetako sareen arteko lehen interkonexio gauzatu da; eta, horrela, garatutako tiketing sistema elkarreragingarriari esker, aste batzuen buruan, Iparraldeko garraio-sareko erabiltzaileek Donostiako hiribusean (DBUSen) bidaiatu ahal izango dute, euren ohiko garraio txartela den TXIK TXAK txartelarekin.\nHorrela, bada, aurkezpenean, aipatutako administrazio guztietako ordezkariek % 100 elektrikoa den DBUSeko autobus batean bidaiatu dute, TXIK TXAK txartelarekin euren bidaia balioztatuz.\nUrratsak berriak 2023an:\nBi lurraldeen arteko elkarreragingarritasunari esker, gipuzkoarrek euren MUGI txartelarekin bidaiatu ahal izango dute Iparraldeko garraiobide guztietan; eta Iparraldekoek TXIK TXAKekin MUGI sistemako sare osoan mugitu ahal izango dute. Ildo horretan, ticketing elkarreragingarriaren hitzarmena sinatuko dute Gipuzkoako Garraioaren Lurralde Agintaritzako eta Ipar Euskal Herria-Iturriko Mugikortasun Sindikatuko presidenteek, Rafaela Romerok eta Jean-François Irigoyenek, hurrenez hurren. Beraz, erakundeen arteko lankidetzari ekin zaio, bi lurraldeen arteko garraio publiko jasangarria sustatzeko xedez.\nAurkezpenen ekitaldian, bi proiektuei buruzko gai eta arlo teknikoak ere azaldu dira, hala nola bidaiarientzako informazioa, elkarreragingarritasunaren funtzionamendu teknikoa, elektromugikortasuna, langileen mugikortasuna… Eta proiektuen etorkizunari buruzko ondorengo mahai-inguruan, agerian geratu da beharrezkoa dela hainbat erakunderen artean lan egiten jarraitzea; egungo garraio-zerbitzuak ezagutuz, aztertuz eta hobetuz, eta autobus-aldraren elektrifikazioa bultzatuz, bi lurraldeen arteko mugikortasun iraunkorra sendotzeko.\nLortutako beste lorpen batzuk:\nEuskadin mugikortasuna sustatzeko bi proiektu europarrak ezartzearekin batera, Txingudiko badiako Bidasoa ibaiaz gaindiko langileentzako premiei erantzuteko eta mugikortasun iraunkorreko irtenbideak ezartzeko tresnak garatu dira.\nBestalde, garraio publikoko tituluen ordainketak edota balioztatzeak errazteko irtenbide berritzaileak ere garatu dira, hala nola DBUSeko autobusetan kreditu txartelarekin zuzenean ordaintzeko edota QR kodearekin ordaintzeko aukerak.\nDBUSeko presidentea den Eneko Goia Donostiako alkatearen arabera, “proiektu honek DBUSen hainbat berrikuntza teknologiko ezartzea ahalbidetu du, hala nola: EMV ordainketa sistema autobus aldra guztian, balioztagailu guztietan txertatutakoa, ticketing sistemaren bidez; QR ordainketa sistema, titulu berriekin datozen asteetan erabiltzaile guztien zerbitzura egongo dena; Ekobus sistema, eraginkortasunez gidatzen laguntzekoa, anti-bunching sistema daramana (autobusek bat ez egiteko sistema); eta eguzki-plakak dituzten bi markesina ezartzea. Era berean, E-mobask proiektuak Donostiako eta Baionako hirien artean esperientziak partekatzeko balio izan du; eta, esperientzia horien ondorioz, hiri askorentzat erreferente izan den txosten bat egin da.”\nEra berean, bidaiarientzat gida bat ere argitaratu da, hiru hizkuntzetan; eta lurraldeko herritarrei eta bisitariei aukera ematen die Euskal Eurohirian dauden Bidasoaz gaindiko mugikortasun-irtenbide guztiak ezagutzeko. Bide batez, TXIK TXAK eta DBUS sareetako pantailak informazio-sistema eraginkorrez hornitu dira; eta bi lurraldeetako turismobulegoetako agenteei eta garraio-operadoreei mugikortasuneskaintza guztiei buruzko prestakuntza eman zaie.\nJean-François Irigoyen ipar Euskal Herri – Aturriko Mugikortasunen Sindikatuko presidenteak adierazi duenez, “uneoro lanean dihardugu garraio publikoa praktikoagoa eta eskuragarriagoa izan dadin; eta horrela, auto pribatuaren erabilera ahalik eta gehien murriztu dadin. Hortaz, oso pozik gaude helburu horiek betetzen dituzten lurralde arteko bi proiektu hauekin: Bidasoaren bi aldeetako erabiltzaileen bizitza errazten da; gure sistemen modernizazioa bultzatzen da; eta urrats sendoak ematen dira guztiz elektrikoa den autobus-aldra baterantz, garraioaren ingurumen-inpaktua ahalik eta txikiena izan dadin.”\nEra berean, Rafaela Romerok, Gipuzkoako Garraioaren Lurralde Agintaritzako presidenteak, azpimarratu du “MUGI sistema mugikortasun berde, justu eta digitalaren eredutzat hartu dutela Europako erakundeek. Eta, ildo horretan, MUGI txartelaren erabilera bultzatu nahi dugu E-mobask proiektuaren eragin-eremuan. Proiektu aitzindariak gauzatu ditugu. Eta bada garaia, asmoetatik ekintzetara igaro eta, Bidasoaren bi ertzetako euskaldunak garraio publikoaren bidez lotzen dituzten errealitateetara igarotzeko; batez ere, MUGI izango baita MUGI birtualarekin lehen erreferentzia digitala. Bilakaera teknologiko horri esker, europar orok aukera izango du bere mugikorrarekin MUGI sistema soziala erabiltzeko, jaioterria eta bizilekua kontuan hartu gabe. Horrela, MUGI txartelak Bidasoaz haraindi mugitzeko oinarrizko eskubidea eskainiko du; hau da, gure MUGI sistema Europa sozialaren zutabe izatea egikarituko du.”\nBestalde, Joseba Erremundeguyk —Euskal Hirigune Elkargoko mugaz gaindiko, Europako eta nazioarteko lankidetzarako kontseilari delegatuak— adierazi duenez, “lurraldeen arteko mugikortasun iraunkorra sustatzea da mugaz gaindiko lurraldeen bizkarrezurra, herritarren mugimenduak egituratzen eta errazten baititu. Beraz, Iparraldeko Euskal Hirigune Elkargokoaren eta haren Mugikortasun Sindikatuaren nahia da hasitako ekintzekin jarraitzea; bereziki, ticketing elkarreragingarriarekin, MUGI txartelaren titularrei TXIK TXAK sare osoan bidaiatzeko aukera emateko, eta TXIK TXAK txartelaren titularrek Gipuzkoako garraio-sare guztietan bidaiatzeko parada edukitzeko.”\nBestalde, Irungo alkatea den Jose Antonio Santanok azaldu du hainbat urtetan mugaz gaindiko mugikortasunaren erronka izan dela Bidasoa eskualdeko helburuetako bat. Nabarmendu nahi izan du Bidasoa-Txingudi Mugaz-gaindiko Partzuergoak eta eskualdeko udalek elkarlanean egindako lanari esker, 2016an, Hegobus autobus zerbitzua jarri zela martxan, Bidasoaren bi aldeak lotzeko. “Oso balantze positiboa egiten dugu; eta, hortaz, albiste ona izango da beti mugaren bi aldeetako bizilagunak garraio publikoan konektatzea errazten duen edozein ekintza berri”, gaineratu du.\nTxomin Sagarzazu Hondarribiko Alkateak azaldu duenez “ezinbestekoa da erakunde ezberdinen arteko lankidetza ahalik eta zerbitzu egokiena eskaintzeko alde bateko zein besteko herritarrei. Gaurko ekitaldi hau horren erakusle da. Hondarribiak dauzkan ezaugarriei begiratuz, oso kontutan hartzeko da, adibidez, Hendaia eta Hondarribia itsasontziz lotzen dituzten zerbitzuak. Milaka bisitari dabiltza etengabe ibaiaren alde batetik bestera, eta mugikortasun iraunkorraren alde egiten den apustua argia dela esango nuke.”\nKotte Ecenarro Hendaiako alkateak adierazi duenez “lurraldeen arteko mugikortasunaren inguruko erronken aurrean, Hendaiako udalerria partaide den SMARTMOB eta E-MOBASK proiektuek mugikortasun jasangarri eta adimendunaren ikuspegi berri bat bultzatzen dute, erabiltzailea sistemaren erdigunean jarriz. Hain zuzen ere, Bidasoa-Hego Euskadiko lurraldean dauden mugikortasun beharrei erantzuten die proiektuek; eta lurralde horren erdigunea Txingudiko badia da (Hendaia, Irun eta Hondarribia). Proiektuak gauzatzeko, lankidetzan aritu gara Donostiako hiri garraio publikoa kudeatzen duen DBUS enpresarekin, Ipar Euskal Herri – Aturriko Mugikortasunen Sindikatuarekin (SMPBA), Gipuzkoako Garraioaren Lurralde Agintaritzarekin (GGLA) eta Akitania Berria-Euskadi-Nafarroa euroeskualdearekin. Eta, elkarlanari esker, egun, erabiltzaileak hobeto informatuta daude; horrek Bidasoa ibaiaz gaindiko mugikortasuna errazten duelarik.”\nKomunikabideentzako txostena osorik irakurtzeko


2019ko apirilaren 21a, igandea | Ordua Euskal Herrian 14:37:01\nEspainia eta Portugaleko gobernuek euren terminal mediatikoak erabiliz kexa agertu dute Tsiprasek agerian utzi dituelako. Arrazoia: greziarrek azaldu dute gobernu horiek euren plan alternatiboa hondatu nahi izan zutela Europako Batasunak egindako bileretan. Hain justu, Espainia eta Portugal Troikari fidel izan dira eta austeritate politikak ezarri dituzte euren herrialdeetan. Greziako Gobernuak aldiz erakutsi du badaudela beste alternatiba politiko eta ekonomikoak austeritateari aurre egiteko, EBko gainerako herrialdeen presioa jasan arren, Alemaniarena nagusiki.\nZentzu horretan, “gure esperantza” zen Grezia berria, herritarrekin hartutako konpromisoak betetzen ari da. Hala, herritarrak erreskatatzen hasi da bankuak erreskatatu beharrean. Jadanik abian jarri ditu lehenengo legea onartzeko tramiteak, “krisi humanitarioari” aurre egitea helburu duena. Pobrezian dauden 300.000 familiaren egoera hobetu nahi dute elektrizitatea doan emanez, etxebizitzen alokairurako laguntzak eskainiz eta elikadura bonoak banatuz. Planak 2.000 milioi euroko kostua du eta funts europarrekin eta zerga-bilketaren hobekuntzarekin finantzatuko da.\nGreziako Gobernua erakusten ari da badakiela EBrekin negoziatzen funtsezko helburuak alboratu gabe. Modu horretan, aurreko gobernuaren austeritate neurriak ezartzeari uko egin dio. Gutxieneko soldata handitu egin da –Espainiako Estatukoaren gainetik, bide batez esanda–. Etxeko kontuetan erabakiak hartu ahal izateko nazio subiranotasuna berreskuratu da. Orain ez da beharrezkoa izango hazkundea %4,5ekoa izatea, Syrizak proposatu bezala %1,5ekoa baizik. Eta azkenik, zorra kitatzea lortu ez bada ere, dirua itzultzeko baldintzetan hobekuntza handia izango du hemendik aurrera Greziak, epeak eta interesak kontuan hartuta. Hori guztia Troikaren aurrean belauniko jarri gabe, Espainia eta Portugal ez bezala. Horregatik egin dute zaunka Greziako Syrizaren kontra, bidea erakusten ari delako merkatuen Europatik aldendu eta Europa sozial baterantz egiteko.


Arnaldo Otegi eta Jesus Egiguren elkarrizketatu dituzte Radio Euskadiko Ganbara saioan Aiteren hamargarren urteurrenean. Hemen elkarrizketaren laburpoena:\n- Gaur pozik gaude, amaitju gabe dagoen lan batengatik. Aste honetan beste urrats bat eman dugu. Batzuk zubiak eraiktzeko ahaleginean gauden bitartean, beste batzuek, lubakiak eraikitzen dituzte edozein aurrerapen geldiarazteko asmoz. Garu Jesus eta ni pozik gaude, astelehenean egon ginen bezala. Eta Jesus Egigurenek egindako lan guztiaren aitortza egin nahiko nuke, bera gabe ez ginatekeelako hemen egongo. Zentzu horretan, Paco Egea PSEko militantea ere ekarri nahiko nuke gogora.\n- Ez dakit EAJk orain zintzotasuna neurtzeko makina asmatu ote duen. Ezker independentistak aurrerapauso bat ematen duen bakoitzean, herrialdeko zati handi bat poztu egiten da, eta beste bat berriz, haserretu. Astelehenean, alderdi eta eragile asko, eta ETAren biktima batzuk, hala nola, Maria Jauregi edo Rosa Lluch, poztu egin ziren. Zintzotasunez elkarbizitzaren arloan aurrerapausoak bilatzen dituztenak, poztu egiten dira. Guk esandakoa esan genuen, sinistu egiten dugulako. Zoritxarrez, guk zubiak eraikitzen ditugu, beste batzuk tematuta egon harren zub horiek botatzeko.\n- 2021. urtean norbaitek deskubritu izana Arnaldo Otegik presoen askatasuna defendatzen duela Pulitzer Saria jasotzeko modukoa da. Non dago albistea? Zer zentzu dauka planteatu den "presoak aurrekontuen truke" eskema hori? Guk adostu ditugu jada aurrekontu batzuk eta ez da hori gertatu. Beraz, nori egiten dio ekarpena guzti honek? Bada PSOE-Podemos gobernua eraitsi nahi duten horiei, hots, albiste onak ematen ditugunean haserretzen diren horiei.\n- Oso positiboa litzateke beste agente batzuek ere haien ekarpena egitea. Imaginatu une batez norbaitek torturak inoiz jazo behar ez ziren zerbait izan zirela aitortzen duela? Ziur naiz noizbait entzun egingo duala. Esta poztu egingo nintzateke. Argi gera dadila hau ez dudala gaitzespen modura esaten.


GAUZAK EZ DIRA BETI EMATEN DUTEN BEZALAKO\nArgienetakoa da parabola eta soilenetakoa. Aita bat bere bi semeei hurbildu zaie, mahastira lanera joan daitezen eskatzera. Lehenak biribilki erantzun dio ezetz: «Ez dut nahi». Gero, ordea, pentsatzen jarri eta lanera joan da. Bigarrenak menekotasun nabari-nabariz erreakzionatu du: «Jakina, joango naiz, jauna». Baina dena hitz huts geratu da, ez da joan mahastira.\nParabolaren mezua ere agerikoa da, eta eztabaidaz gainekoa. Jainkoaren aurrean, garrantzizkoa ez da «hitz egitea», baizik betetzea; erabakitzailea ez da promes egitea edo aitortzea, baizik haren nahia betetzea. Jesusen hitzak ez du ezer berezirik.\nBerezia dena, Mateo ebanjelariaren arabera, Jesusek gizarte hartako buruzagi erlijiosoei bota diena da: «Egiaz diotsuet: zerga-biltzaileek eta prostituituek aurrea hartu dizuete Jainkoaren erreinurako bidean». Egia ote Jesusek dioena?\nLege-maisuak etengabe mintzo dira legeaz: beti dute ezpainetan Jainkoaren izena. Tenpluko apaizek atsedenik gabe goresten dute Jainkoa; beterik dute ahoa salmoz. Inork ez luke esango Aitaren nahia egiten ari ez direnik. Baina gauzak ez dira beti ematen duten bezalako. Zerga-biltzaileek eta prostituituek ez diote hitz egiten inori Jainkoaz. Duela asko ahaztu ziren haren legeaz. Halere, Jesusen arabera, apaiz nagusien eta lege-maisuen aurretik doaz Jainkoaren erreinurako bidean.\nZer ikusten ahal zuen Jesusek jende guztiak gutxiesten zituen gizon-emakume haiengan? Agian, beraien apaltasuna? Agian, bihotz irekiago bat Jainkoari eta beronen barkazioaren premia handiagoa? Agian, ulermen eta hurbiltasun handiagoak berak gizarteko azkenak zirenez? Agian, jende horrengan harrokeria eta nagusikeria txikiagoak lege-maisuengan eta apaiz nagusiengan baino?\nKristauok hitz oso ederrez bete dugu hogei mendeko geure historia. Kristau-irakaspena kontzeptu sakonez eratutako sistema ziragarriak eraiki ditugu. Halaz guztiz, gaur eta beti, Aitaren zinezko borondatea bete, Jesusen ebanjelioa egitatez oratzen dutenek betetzen dute, xume eta konfiantzaz bihotza haren barkazioari irekitzen diotenek.


Badok | “Segurtasuna eta askatasuna dira gure lehentasunak”\n“Segurtasuna eta askatasuna dira gure lehentasunak”\nElkarrizketa: Krii Kolektiboa\nDantzaleku batean elkar ezagutu eta gero, Bego Aldalur eta Ines Garciak 2018an sortu zuten Krii Kolektiboa. Esperantoz garrasi egin esan nahi du krii hitzak. Musika elektronikoa eta dantzalekuak emakumeentzako eremu eroso bilakatzea zuten helburu, eta baita sarea egin eta emakumezko disko jartzaileei bidea zabaltzea ere. Urteak pasata, Donostian eta inguruan agertutako artista mordoak erakutsi du uste baino askoz gehiago zirela. Dei efektu gisa, edo. Dantza, errespetua eta transmisioaz hitz egin dugu apirilaren 11rako antolatua zuten Matraka Fest jaiaren harira, koronabirusaren krisiak atzera bota duena. Elektronika, euskal musika eta genero arteko harremanak, bertuteak eta beharrak azaldu dira elkarrizketan. Espero dugu lehenbailehen dantzalekuetan elkar ikustea eta kolektiboaren ariketa mesedegarriaz disfrutatzea.\nKrii Kolektiboak antolatutako festa bateko irudia. (Paul Sagiv).\nZelan sortu zen Krii? Orain bi kide zareten arren, kolektibo irekia da ezta?\nBehar eta kexa batetik sortutako proiektua da. Biok dantzalekuan ezagutu ginen eta bertan esperientzia ugari izan ondoren, jarrera proaktibo bat edukitzea erabaki genuen. Gauetan dantzarako espazio segururik ez genuen topatzen eta, horretaz gain, programazioa eta haren atzean zegoen guztia gizonek kudeatzen zutela ikusi genuen. Kolektibo irekia da, bai. Guk antolatutako ekitaldietan emakume dj desberdinek hartzen dute parte. Irekiera honekin emakumeei aukera eman nahi diegu pintxatzeko, dantzatzeko eta pintxatzen ikasteko espazio seguru batean.\nKolektiboa 2018an eratu zenutenetik ez diozue soilik dantzatoki barrukoari bakarrik erreparatu baizik eta hortik kanpoko jarduerak ere antolatu dituzue, ezta?\nFestak eta ekitaldiak antolatzeaz gain, ezinbestekoa iruditzen zaigu hauek gertatzen diren espazioetan guretzako garrantzitsuak diren neurriak egotea. Horretarako, adibidez, Dabadaba aretoarekin protokolo bat sortu genuen gure festetan eta bertan gertatzen diren ekitaldi guztietan denontzako espazio seguru bat bermatzeko. Horretaz gain, oso garrantzitsua iruditzen zaigu gure ezagupenak eta esperientziak beste emakumeei transmititzea. Horretarako, ikastaroak antolatu ditugu, emakume dj-en sarea handitzeko intentzioarekin eta hain maskulinizatua den inguru honetan emakumeok ahalduntzeko helburuarekin.\nZuen manifestua oso argia da klubetan egon daitezkeen jarrerekiko, batzuei garai hauetan errendundantea iruditu dakiekeen arren. Horrek dantzatokiko jarreretan eragina izan al du? Zer protokolo duzue erasoei aurre egiteko?\nEragina nabaritu dugu bai gure festetan eta baita beste ekitaldietan ere, azken finean protokolo honek babesten gaituelako. Edozein arazo badugu, badakigu komunikatuz gero erantzun bat egongo dela. Dabadabak sarreran eskuragarri dagoen eskuorri bat sortu zuen manifestuko puntuekin. Beraz, langile guztiak eta baita pixkanaka-pixkanaka bertara joaten garenok ere protokoloaren berri dugu. Guk Dabadabarekin batera sortutako protokoloa Bartzelonako udaleko No Callem! protokoloan dago oinarrituta. Hala ere, Dabadabak berak duen errealitatera dago moldatuta. Eraso baten aurrean, eta honen larritasunaren mailaren arabera, protokoloak biktima eta erasotzailearekiko hartu behar diren neurriak argi eta garbi azaltzen ditu.\nEuskal Herrian musika elektronikoa tradizioz nahiko gutxietsia izan da, baina hori aldatzen ari dela ematen du. Zein faktorek eragin dute, zuen ustez?\nFaktore bakarra ez dagoela pentsatzen dugu. Historikoki musika elektronikoa Euskal Herrian giro eta bizimodu konkretu batekin lotu da. Denborarekin elektronikaren azpigenero desberdinak ezagutzen joan gara eta jarrera kritiko hori desagertzen joan da. Musika mota hau kontsumitzeko modua ere aldatu da, ez gara dantzaleku erraldoietara joaten baizik eta gertuko tabernetara edo klub txikietara. Momentu hauetan elektronikak askotan duen jarrera aldarrikatzailea ere lagungarria dela uste dugu. Hala ere, Interneten erabilerak genero honetan izandako eragina bereziki handia izan da, azken finean teknologia berriekin oso lotuta dagoen musika estiloa baita.\n“Oraindik emakume oso gutxi dago gestio lanetan. Gure festa, jaialdi, klub propioak antolatzea iruditzen zaigu hori konpontzeko bide egokiena”\nEuskal musikan emakumeen presentzia (edo presentzia ezaren salaketa) punkari lotuta egon da aspaldi, eta azken aldian reggaetoiari eta horrelakoei ere. Baina zuek ez duzue estilo batera mugatzen; mainstream-etik edota kontrakotasun ebidenteengatik aldentzeko?\nEstilo bakar batera lotzea kontraesankorra da gure kasuan. Elektronikak berak milaka aldaera dauzka eta guk oso gustuko dugu aniztasun hori. Genero batera mugatzeak jendea kanpoan lagatzea suposatzen du eta ez gara horren partaide.\nBestalde, emakumeen presentzia klubetan abesten edo dantza egiten izan da, ez dj, musikari, teknikari edo beste zereginetan… Hau aldatzen ari bada ere, uste duzue gestioan emakumeen falta dagoelako dela? Zelan aurre egin ahal zaio?\nOraindik emakume oso gutxi dagoela iruditzen zaigu gestio lanetan. Emakume dj gehiago ikusten ditugu oholtzetan baina festa, jaialdi edo klub hauek antolatzen dituztenak gizonak dira, baita teknikariak ere. Honi aurre egiteko bide bat formakuntza izan daiteke. Ezagutzarekin ahalduntzen gara eta aukera gehiago ditugu horrelako postuetara iristeko. Hala ere, ez da bide erraza, agian gure festa, festibal, klub propioak antolatzea egokiagoa iruditzen zaigu. Ereduen prezentzia ere beharrezkoa da. Aitzindarien bidea jarraitu, beste toki batzuetan egiten diren ekintzetatik ikasi eta gureganatu. Hau dena kontuan izanda, egoera hobetzen joatea espero dugu.\nBeste arrakala nabarmen bat dago musika jotzea eta jartzea edo pintxatzearen artean. Oraindik uste da djak ez duela sormenik. Zergatik uste duzue ez direla plano berean jartzen eta zer eragin du honek?\nAskotan entzun behar dugun komentario bat da eta berriz ere gure buruak justifikatzea nekagarria egiten da batzuetan. Gure ustez, sormen puntua badu dj batek egiten duen lanak: zuzenean pintxatzen dugunean dagoeneko existitzen diren kantuen erabilera originala aldatzen dugu eta honen bidez istorio bat kontatzen dugu. Akaso ez da berdina gertatzen kontzertuetan? Horretaz gain, dj gehienek musika ere ekoizten dute. Beraz, plano antzekoetan topatzen gara. Honen eragin zuzena, adibidez, katxeetan ikusten dugu, live bat egitea askoz hobeto ordainduta dago dj saio bat egitea baino.\n“Pixkanaka publikoa fidelizatzea lortu dugu programazioarekin eta sortzen dugun giroarekin. Sorpresa oso atseginak izan ditugu ekarri ditugun artistekin”\nEgin dituzuen jaietan Erresuma Batuko edota AEBetako izen handiak ekarri dituzue, horrek dituen zailtasunekin, baina oso entzunak ez direnak hemen. Nolakoa izan da erantzuna? Publikoak zuen aukeraketan konfidantza du? Agian izen ospetsuak ekartzea baino nahiago duzue ezezagunak ezagutaraztea?\nPublikoaren erantzuna orain arte oso ona izan da. Sorpresa oso atseginak izan ditugu ekarri ditugun artistekin. Pixkanaka publikoa fidelizatzea lortu dugu programazioarekin eta sortzen dugun giroarekin. Jendeak badaki segurtasuna eta askatasuna gure lehentasunak direla. Ezezagunak ezagutaraztea bai dugu helburu, guretzako kalitate oso handiko dj-ak dira eta espazio bat eman nahi diegu. Baina guretzat eta gure festetara etortzen diren neskentzat erreferente edo eredu bilakatzeko ere gonbidatzen ditugu. Ikus dezaten posible dela eta guk ere dj lan hori egin dezakegula, eta nahiko ondo!\nApirilaren 11n Matraka Fest egitekoak zineten. Bertan behera utzi behar izan duzue, baina zer aurkituko genuen bertan?\nPena handiz bertan behera utzi dugu Covid-19a dela eta. Laster egitea espero dugu eta bertan gau bateko festibaltxo bat topatuko dugu. Zortzi orduko bidaia musikatu bat proposatzen dugu, bost artistaren gidaritzapean [Tutu, Okkre, Itzi, Ines eta Frances Be]. Gutako bakoitzak bere estiloa du baina elkarrekin konbinazio ona egiten dugula uste dugu. Musikarekiko eta festarako amodioa daukagu denok.\nEtorkizunari begira zer espero duzue? Zer gomendio emango zenieke dj eta musikari gazteei?\nBenetan espero dugu urte batzuk barru Krii bezalako kolektiborik ez existitzea. Hori gertatzeko, line-up parekideen normaltasunera iristeaz gain, klub eta aretoetako gestioan ere lortu beharko dugu berdintasun hori. Gure segurtasuna dantzatokian eta gauean hobetzea espero dugu. Aldaketa hauek guztiak ez ditugu emakumeontzat bakarrik nahi, oso-oso garrantzitsua eta beharrezkoa iruditzen zaigu LGTBIQ+ kolektiboa ere barne egotea (ez bakarrik hemen, baizik eta aurretik erantzundako galdera guztietan kolektibo osoa dago barne). Gure gomendioa: ez dago ezer egin ez dezakezunik zure generoagatik. Dantzatu nahi baduzu, dantza egin. Pintxatu nahi duzula, pintxatzen hasi (workshop-ak, tutorialak, ikastaroak… daude), eta edozer laguntza behar izanez gero sare sozialak erabili, bertan gu eta beste hainbat kolektibo eta kudeatzailerekin harremanetan jarri zaitezke. Ez izan beldurrik, laguntzeko prest gaude eta gure sarea handitzeko desiratzen gaude, elkarri aberasteko.\nETIKETAK:Bego AldalurElektronikaEmakumeakFeminismoaInes GarciaKrii Kolektiboa\n"Kasik salbaiki egin dugu disko hau, dena batera"\nNize + Joseba Irazoki eta Lagunak + DJ Rosa Mari\nBilatu Aukeratu hilabetea 2022(e)ko uztaila (1) 2022(e)ko ekaina (288) 2022(e)ko maiatza (262) 2022(e)ko apirila (237) 2022(e)ko martxoa (275) 2022(e)ko otsaila (212) 2022(e)ko urtarrila (186) 2021(e)ko abendua (175) 2021(e)ko azaroa (308) 2021(e)ko urria (239) 2021(e)ko iraila (172) 2021(e)ko abuztua (1) 2021(e)ko uztaila (37) 2021(e)ko ekaina (67) 2021(e)ko maiatza (72) 2021(e)ko apirila (62) 2021(e)ko martxoa (67) 2021(e)ko otsaila (54) 2021(e)ko urtarrila (50) 2020(e)ko abendua (63) 2020(e)ko azaroa (71) 2020(e)ko urria (75) 2020(e)ko iraila (50) 2020(e)ko abuztua (8) 2020(e)ko uztaila (47) 2020(e)ko ekaina (74) 2020(e)ko maiatza (59) 2020(e)ko apirila (74) 2020(e)ko martxoa (76) 2020(e)ko otsaila (66) 2020(e)ko urtarrila (49) 2019(e)ko abendua (55) 2019(e)ko azaroa (87) 2019(e)ko urria (65) 2019(e)ko iraila (63) 2019(e)ko abuztua (5) 2019(e)ko uztaila (39) 2019(e)ko ekaina (55) 2019(e)ko maiatza (48) 2019(e)ko apirila (50) 2019(e)ko martxoa (64) 2019(e)ko otsaila (40) 2019(e)ko urtarrila (66) 2018(e)ko abendua (57) 2018(e)ko azaroa (93) 2018(e)ko urria (67) 2018(e)ko iraila (41) 2018(e)ko abuztua (10) 2018(e)ko uztaila (35) 2018(e)ko ekaina (45) 2018(e)ko maiatza (52) 2018(e)ko apirila (52) 2018(e)ko martxoa (57) 2018(e)ko otsaila (60) 2018(e)ko urtarrila (47) 2017(e)ko abendua (59) 2017(e)ko azaroa (81) 2017(e)ko urria (57) 2017(e)ko iraila (35) 2017(e)ko abuztua (17) 2017(e)ko uztaila (31) 2017(e)ko ekaina (45) 2017(e)ko maiatza (64) 2017(e)ko apirila (41) 2017(e)ko martxoa (50) 2017(e)ko otsaila (32) 2017(e)ko urtarrila (46) 2016(e)ko abendua (41) 2016(e)ko azaroa (84) 2016(e)ko urria (49) 2016(e)ko iraila (28) 2016(e)ko abuztua (3) 2016(e)ko uztaila (21) 2016(e)ko ekaina (34) 2016(e)ko maiatza (48) 2016(e)ko apirila (49) 2016(e)ko martxoa (44) 2016(e)ko otsaila (43) 2016(e)ko urtarrila (49) 2015(e)ko abendua (55) 2015(e)ko azaroa (71) 2015(e)ko urria (61) 2015(e)ko iraila (45) 2015(e)ko abuztua (5) 2015(e)ko uztaila (16) 2015(e)ko ekaina (28) 2015(e)ko maiatza (34) 2015(e)ko apirila (29) 2015(e)ko martxoa (52) 2015(e)ko otsaila (49) 2015(e)ko urtarrila (35) 2014(e)ko abendua (57) 2014(e)ko azaroa (57) 2014(e)ko urria (44) 2014(e)ko iraila (41) 2014(e)ko abuztua (7) 2014(e)ko uztaila (26) 2014(e)ko ekaina (57) 2014(e)ko maiatza (36) 2014(e)ko apirila (3)


Chain & The Gang taldeak Bilbon eta Donostian joko du - Nontzeberri\nHasiera/MUSIKA/Chain & The Gang taldeak Bilbon eta Donostian joko du\nChain & The Gang taldeak Bilbon eta Donostian joko du\nIan F Svenonius musikari eta idazle estatubatuarraren egitasmoa da Chain & The Gang. Svenoniusek aurretik Washington DC hiriburuan finkatutako hainbat talde gidatu ditu, tartean, Nation of Ulysses, The Make-Up eta Weird War. Bakarka ere aritzen da Escape-Ism izenpean.\nBada, Chain & The Gang taldeak Bilboko Kafe Antzokian joko du hilaren 19an. Biharamunean, Donostiako Dabadaba aretoan izango da.\nIan F Svenonius da Chain & The Gangen buru, lider eta apaiz. Izan ere, estatubatuarrak sekulako erretolikak botatzen ditu kontzertuetan, emanaldiak gospel kutsuko mitin politiko bihurtzeko asmoz. Bere jarioan, 1960ko hamarkadako soinuak, soul, funk eta gospel, garage-punk kutsuko instrumentazioekin nahasten dira\nIaz, bi disko argitaratu zituen Chain & the Gangek: Experimental Music (Radical Elite Records) eta Best of Crime Rock (In The Red Recordings). Lehenengoa Detroit hiriko musikariekin grabatu du Svenoniusek eta orain arte plazaratu duen lan gordinena da. Horrekin batera, 2017an, bakarka, Escape-Ism izenarekin, grabatutako estreinako lan luzea kaleratu zuen Introduction To Escape-Ism (Merge Records), zeina Suicide taldearen ondaretik elikatzen den.\nBihar hasiko da "Auzoz-Auzo" zikloa, Bilbon\nItsaspeko Zinemaren Nazioarteko Zikloa, Lasarte-Orian


ESKOLA CONFINT 2018\nApirilaren 24an, 3. DBHko ikasle taldeak antolatuta (mila esker Jokin, Elene, Laia, Gorka, Elene, Maider, Nerea, Ane eta Iman) 2018ko ESKOLA CONFINTa ospatu dugu ikastexean. Konferentzian 3. DBHko ikasleek parte hartu dute eta, bertan, Maiatzaren 9an Busturiako Euskal Confintera joateko ordezkariak hautatu dira: LAIA GURRUTXAGA, EIDER UNDA eta ELENE URIGOITIA.\nAurtengo gai nagusiak uztartzen ditu ALDAKETA KLIMATIKOA eta EMAKUMEEN BAZTERKETA. Horren inguruan Anak bere koinata den emakume zientzilariaren bideo xume bat grabatu du.\nIRATXE ZARRAONANDIA (iKERBASKEko Genetikako ikertzailea)\nEgilea: Juan Orobiogoitia ordua: 19:55 iruzkinik ez:\nEtiketak: ekintzak 17-18, Eskolako Confint, IRAES\nIngurumen tailerrekoak hondakinen edukiontzien inguruan egindako lana\nEgilea: Juan Orobiogoitia ordua: 10:00 iruzkinik ez:\nEtiketak: ekintzak 17-18, Ingurumen Tailerra\n2018(e)ko apirilaren 13(a), ostirala\nIRAES21 ikasleak: Eskolako Confint - GIDA\nIRAES21 ikasleak: Eskolako Confint: Gaur Nazioarteko emakumeen eguna da eta dakizuenez aurten m ugimendu feministek agerian utzi nahi dute emakumerik gabe mundua gelditu egingo...\nEgilea: Juan Orobiogoitia ordua: 22:48 iruzkinik ez:\nEtiketak: ekintzak 17-18, Eskolako Confint\nMartoaren 16an, ostiralean, ekordezkariek EKOKONTSUMITZAILE tailerra izan dute ORTZADAR taldeko hezitzaile baten gidaritzapean.\nEKONOMIA ZIRKULARraren inguruko formazio saioa izan dute lehenengo orduan: ikusentzunezko baliabideak erabili ondoren, guztion arteko elkarrizketa eta eztabaida zabaldu da.\nOndoren, kalera joan gara herritarrei inkesta egitera\nJasotako erantzunen laburpen gisa:\n- Gehienek ez dakite zer den EKONOMIA ZIRKULARRA.\n- Erositako produktuaren jatorriari gutzitan erreparatzen diote.\n- Ez dute erosten 2. eskuko dendetan.\n-KOOPERA edukiontzia ezagutu eta erabiltzen dute.\n- Hala ere, ez dakite ondo zer bota ahal den.\n- Orokorrean, hondakin mota gehienak bereizten dituzte\n- Ontzi ezberdinak ezagutzen dituzte\n- Konsziente dira hondakin kopurua murriztu egin behar dela.\n- Hala ere, ez dute ezer egiten hondakinak murrizteko ( ez dute ondo erantzuten galderari " Zerbait egiten duzu sortzen duzun hondakin kopurua murrizteko?").\nBukatzeko, dendak bisitatu eta bertan saltzen diren produktuak aztertu ditugu.\n- Plastiko asko erabiltzen da (ontziak, poltsak)\n- Dena ez da birziklatzen\n- Produktu asko ez dira bertokoak eta bai urrunekoak.\nEgilea: Juan Orobiogoitia ordua: 09:10 iruzkinik ez:\nTE POLTSEN ESPERIMENTUA\nAurten LUR eta INGURUMEN ZIENTZIEtako ikasleak Estatu eta Europa mailako ikerkuntza proiektu batean partaideak izan dira. TE POLTSEN ESPERIMENTUA bezala izendatuko dugu, eta honetan datza hain zuzen: te mota ezberdineko poltsak lurperatu ditugu basoan, batzuk ongarria gehituta, eta 100 egun igaro ondoren, atera, sikatu eta pisatu egin ditugu laborategian, horrela materia organikoaren deskonposaketa abiadura aztertzeko baldintza ezberdinetan eta gai ezberdinetan.\nEmaitzak Bartzelonara bidali ditugu, non ikerketa honen buruek informazioa bildu estatuko beste hainbat ekosistema ezberdinetako emaitzekin batera, eta ondorioak atera eta interpretatzeko gai izango dira. Horren zai gelditzen gara.\nEgilea: Juan Orobiogoitia ordua: 18:45 iruzkinik ez:\nIRAES 4. proposamena\n4. proposamena ere bete eta bidalita dago IRAESeko blogera. INGURUMEN TAILERREKO ikasleak LURDESen laguntzaz egindako lana, eta zoritxarrez guretzako - zorionez Lurdesentzako- bere azkena gure artean.\nIRAES bloga - Orobiogoitia\nHemendik eskertu behar diogu Natura eta Ingurumenaren alde egindako lan guztia, eta goretsi Eskola Jasanagarriaren bidean izandako lidergoa.\nMILA ESKER LURDES!!! Zure espirituak gurekin jarraituko du .\nEgilea: Juan Orobiogoitia ordua: 10:02 iruzkinik ez:\nIRAESeko 3. PROPOSAMENA.\nHemen gure ikastetxean INGURUMEN TAILERREKO ikasleak egindako lana, IRAESeko BLOGean ikus daitekeena.\nIRAES BLOG. OROBIOGOITIA 3. prop\nEgilea: Juan Orobiogoitia ordua: 09:46 iruzkinik ez:\nEA21 tailerra (18)\nekintzak 17-18 (23)\nEuskadiko Confint (8)\nIngurumen Tailerra (12)\nSukaldaritza tailerra (13)


Errepresiozko legeen aurkako agiria aurkeztu dute Udaletxe plazan hainbat eragilek - Iruñea - euskalerriairratia.eus\nErrepresiozko legeen aurkako agiria aurkeztu dute Udaletxe plazan hainbat eragilek\nEuskalerria Irratia 2015-03-28 17:41\n23 erakundek eta alderdi politikok sinatu dute bakearen aldeko ituna.\nItun honen bidez, era berean, “orain berriki PPk eta PSOEk, UPNren laguntzarekin onartutako izen desegokia duen terrorismoaren ituna” errefuxatzen dutela adierazi dute. Modu berean uko egiten diete abian dauden Zigor Kodearen aldaketei eta onartu berri den Herritarren Segurtasunerako edo ‘Mozal’ legeari.\nBeren aldetik deitzaileek konpromisoa hartu dute bidegabeak diren hainbat lege aldatzen saiatzeko: Alderdien legea, atzerritartasunarena edo atxilotuen isolamendua edota presoen sakabanaketari bide ematen dietenak, besteak beste.\nEH Bildu, Podemos, Equo, Arantzadi Herritarren Plataforma, LAB, ELA, ESK, CGT, EHNE, STEE-EILAS, Askapena, Eleak, Kalea Denona, Salhaketa, Sos Arrazakeria, Sasoia, Martes al Sol, París 365, Langabezian eta Preakarietatean, Dauden Pertsonen Elkartea, Ernai, Bilgune Feminista, Ikasle Abertzaleak, y Etxerat izan dira gaurko mobilizazioaren deitzaileak.\nErakunde deitzaileak “bake prozesua eta normalizaio politika sustatzearen alde” ageri dira, “2014ko martxoan Foro Sozialak plazaratu zituen gomendioak oinarritzat hartuz”.


Lara Izagirre: "Ilusio handia egiten dit nire lehenengo film luzea Zornotzan grabatzeak" - Zornotza - Anboto.org\nLara Izagirre: "Ilusio handia egiten dit nire lehenengo film luzea Zornotzan grabatzeak"\nAnboto 2014-08-28 09:25\nUrrian bere herrian grabatuko du Lara Izagirre Garizurietak (Zornotza, 1985) ‘Un otoño sin Berlín’ filma. Atzerrian bizi eta gero bere herrira, Zornotzara, bueltatzen da filmeko protagonista. Hori da istorioaren abiapuntua.\nZer da ‘Un otoño sin Berlin’ filmagaz kontatu nahi duzuna?\nOraindik ere hori bilatzen dihardut. Idazten hasi nintzenean ez nintzen konturatzen zertan nenbilen. Denboragaz ohartu naiz ideia nagusiak gizabanakook elkar onartzeagaz zerikusia duela. Ez genuke bestea aldatzen saiatu behar. Kasu honetan, filmean, bikote harreman batean ikusten da hori.\n2011tik asko garatu da ideia?\nBai, zortzigarren bertsioagaz gabiltza: hasierako ideia mantendu dugu, baina elkarrizketak, esaterako, askoz landuago daude orain, eta pertsonaiak ere askoz hobeto definituak. Idatzi nuenean, uste dut ez nuela nire burua film luze bat zuzentzeko prest ikusten. Baina idatzi nuen, eta bitartean Next stop Greenland eta Sormenaren bide ezkutuak film laburrak egin ditut. Urtetebete baino gehiagoz eduki dut film luze hau egiteko proiektua geldi, kutxatik atera eta mugitzen hasi arte.\nIzenburua filmaren argumentuaren pista argia da?\nUdazken hasieran hasi eta amaierara artekoa da Un otoño sin Berlín filmeko kontakizuna. Diegoren eta Juneren amets bat da Berlin. Atzerrian bizi izan eta gero, herrira bueltatzen da June, eta Diegogaz Berlinera bizitzen joaten saiatzen da. Gauza asko gertatzen da udazken horretan.\nZeu ere atzerrian bizi izandakoa zara. Asko dauka zure bizipenetatik istorioak?\nOrain ari naiz horretaz konturatzen... Ez nuke esango ez pertsonaia bat, ez bestea naizenik, baina biek dute niretik zer edo zer. Honelako prozesuetan ezin duzu ihes egin: konturatu barik zoaz zure izaera sartzen. Bizitzak eragina du: inguruan daukazun jendeak, irakurtzen duzunak... Baina edozelan ere filmeko istorioa ez da autobiografikoa.\nZer puntutan zaudete filmaren sorkuntza prozesuan?\nUrriaren 6an hasiko gara grabaketa lanagaz, eta aurreprodukzioa deitzen den fasean gaude orain; gidoiari azken ukituak ematen, aktoreekin probak egiten, bigarren mailako aktoreak aukeratzen, kamerekin probak egiten eta talde teknikoa osatzen, adibidez.\nInoiz zuzendu duzun lantalde handiena da, ezta?\nBai, horrela da. Bakoitza bere lanetan hogei lagun inguru gabiltza orain, baina gehiago ere izango gara gero. Lantalde teknikoan, orain arte nigaz lan egin dutenak badaude, baina badago orain ezagutu dudan jendea ere.\nNolako sentsazioak dituzu hain lantalde handiagaz lanean?\nOrain zatika egiten gabiltza dena: egun batean jantzien arduradunagaz, bestean argazki zuzendariagaz... Denak batera niri begira ikusten ditudanean, orduan izango da bestelakoa. Edozelan ere, laguntza handia izango dut, eta topera aprobetxatuko dugu esperientzia; izan ere, ez dakigu beste aukerarik izango dugun film luze bat egiteko.\nIstorioa Zornotzan izango zela hasieratik eduki duzu argi?\nAtzerrian bizi izan den neska bat ia abisatu barik bueltatu da herrira, Zornotzara. Ama hil zitzaionean, bizitzako une latz batean, ia abisatu barik joan zen, eta bi urte eta gero bueltatu da herrira. Herri bat aukeratu behar nuen, eta neurea aukeratu dut. Ilusioa egiten dit nire lehenengo film luzea Zornotzan kokatzeak.\nJune eta Diegoren paperak, Irene Escolar eta Tamar Novasen eskutik\nHautaketa prozesuan ezagutu zuen lehenengo aktorea, Irene Escolar madrildarra, aukeratu zuen Lara Izagirrek Un otoño sin Berlín filmeko protagonistaren papera egiteko. June izateko. Filmari buruzko solasaldiaren ostean, Escolar tabernatik ateratzen ikusi zuenean, “hor doa gure June” pentsatu, eta erabakia hartu zuela azaldu du zuzendari zornotzarrak.\nDiegoren pertsonaia nork egingo zuen, ordea, ez omen zuen hain argi, eta Escolarrek proposatu zion Tamar Novas. Mar adentro filmean egindako lanagatik errebelazio aktore onenaren Goya saria irabazi zuen 17 urtegaz Novasek. Gidoia asko gustatu zaio, eta Escolarregaz lan egiteko gogo handia dauka. Gogotsu onartu du Izagirreren eskaintza.\n“Oso pozik nago eurekin”, dio zuzendariak filmeko aktore nagusiez. Zineman gutxitan egiten dena egin ahal izan du eurekin: aktoreekin gidoia landu du hiru astez, grabaketara hirurak buruan film beragaz heltzeko. Izagirrek azpimarratu duenez, lanerako gogo handia eta dedikazioa eskatzen du horrek, baina “euren ofizioa maite dute, eta entseatzeko gogotsu daude”.\nBestetik, Mariano Estudillo aktore durangarrak egingo du Juneren nebaren papera, Naiara Carmonak haren lagunik onenarena, Ramon Bareak aitarena, eta Liher Quesadak Nikorena, Juneren frantsez ikaslearena.\nNew York Film Academy eskolan ikasi zuen Lara Izagirrek zinema zuzendaritza. “Han ikusi nuen argi hau zela egin nahi nuena: sorkuntza, talde lana...”. Ikasketak bukatuta, urte eta erdian hango ekoiztetxeetan jardun zen lanean, Euskal Herrira bueltatu, Gariza Produkzioak ekoiztetxea martxan jarri, eta film laburrak eta ikastaroak ematen hasi zen arte. Ikus-entzunezkoen hainbat tailer eskaini ditu, esaterako. “Bakoitzak ikasi dugun hori beste batzuei erakusteko” espazio gehiago sortu behar genukeela uste du Izagirrek. Izan ere, Arkaitz Basterra zornotzarrak eman zuen ikastaro batean hurreratu zen Izagirre lehenengoz zinemara. Zornotzan zinekluba antolatzen duen elkarteko kide ere bada Izagirre: “Komunitate bat sortzea da gure helburua, zinema gustuko duen jendea elkartzeko”.\nHasi dituzte 'Un Otoño sin Berlin' filmearen grabaketa-lanak Zornotzan\nAnboto 2014 urr 07 Zornotza\nLara Izagirre zinemagile zornotzarra eta bere lan-taldea, Gariza films, hasi dira 'Un otoño sin Berlin' pelikula errodatzen. Zornotzan izang...


Erantzukizunik eza — Eibar.ORG | Eibarko peoria\nHemen zaude: Hasiera / Blogak / Amatiño / Erantzukizunik eza\nAmatiño 2009/06/30 23:13\nAurreko astean, Eusko Legebiltzarreko alderdi guztiek aho batez erabaki zuten plan eolikoa berriro aztertzea. Albiste ona ematen du baina, onenean ere, albiste benetan petrala. Erabaki honek auzitan jartzen baitu Eusko Legebiltzarrak aho batez onartu zuena aurreko martxoan, hankaz gora botatzen du Legebiltzar beronek 2006an onetsitako plana, muzin egiten dio zentzu berean 2002an erabakitako egitasmoari eta ez ikusi, berriz, orain hamabi urte Legebiltzar berberak hasitako prozesuari.\nHau da, laburbilduz, hamabi urte daramatza Eusko Legebiltzarrak plan eoliko ziztrin eta apaltxoa burutu ezinik. Hamabi urte ez dira gero artalak. Eusko Legebiltzarra enpresa pribatua balitz porrot egin eta ateak itxi beharko lituzke.\nDenok omen gaude energia berriztagarrien alde eta haize-errotak omen, soluzioa. Bai. Baina gero, planak indarrean jartzeko orduan, dena da protesta-zotina eta inork ez du erabakirik hartu nahi.\nKyotoko protokoloa txalotuz elkarri agindu genion helburu europarrak betetzea eta gure kontsumoaren %12 energia berriztagarrietatik lortuko genukeela 2010erako. Baina Gabonak gainean dira eta %4,5ra baino ez gara heldu. Heren bat besterik ez. Noren errua ote? Errudun guztiak ez daude, ez, Legebiltzarrean, baina bai, ordea, erantzukizundun guztiak.\nEusko Legebiltzarrarenak ez du gero izenik. Nolabait definitu behar eta… nik neuk esango nuke lidergoa falta dela eta populismoa, berriz, lar, lartxo. Esanak esan, horrela ez dago goi mailako politikarik egiterik.\nGoiz kronika. Euskadi Irratia, 2009ko maiatzaren 30ean.\nMapa honetan Euskal Autonomia Elkarteak gorri-gorri behar luke eta Nafarroak, aldiz, berde-berde.


First Lego League-ko EAEko kanporaketara joango dira larunbatean Arizmendiko ikasleak. | Kimu Berri\nFirst Lego League-ko EAEko kanporaketara joango dira larunbatean Arizmendiko ikasleak.\nDiciembre 11th, 2013 | mikelorobengoa\nLaugarren urtez jarraian, Arizmendi Ikastolak First Lego League delako txapelketan hartuko du parte. Mundu mailako txapelketa da honako hau, ikasleei zuzendutako, eta lehenengo kanporaketa abenduaren 14an izango da Zamudion. Bertan Euskal Autonomi Erkidogoko neska-mutikoak arituko dira nor baino nor, eta Arizmendi Ikastolaren lau talde izango dira bertan: Gaztelupetik batxilergoko talde bat, DBH4ko bi talde eta Almenetik beste bat. Aurreko urteetan bezala, MU eta Ikerlanen babespena hartuko dute parte txapelketan.\nIkastolako talde ordezkariak aukeratzeko azaroaren 22an Garaia Berrikuntza Gunean barne kanporaketa egin zuten DBHko 4. mailako 82 ikasleren artean. Honenbestez, bertatik atera dira Batxilergokoarekin batera Arizmendiren ordezkari izango diren DBHko hiru taldeak. Euren izenak Arizmendi-Ikerlan 1, Arizmendi Ikerlan 2, Arizmendi-MU 1 eta Arizmendi MU 2 izango dira.\nLarunbatean EAEko 32 talde izango dira nor baino nor Zamudion. Arizmendikoak hurrengo faserako sailkatuz gero, Espainia mailako kanporaketan hartuko lukete parte, aurten Bartzelonan jokatuko dena.\nAurtengo gaia Nature´s Fury da, hots, naturak dakartzan hondamendiak. Horri irtenbideak emanik proiektu zientifiko bat aurkeztu beharko dute larunbatean ikasleek, eta beste bi proba egin: eraiki duten robot bati hainbat misio eman, bete ditzan, eta proiektu teknikoa aurkeztu.\nTxapelketa horrek gazteen artean berrikuntza, sormena eta ekintzaile zaletasuna sustatzea du helburu. Teknologia ikasgaian ari diren ikasleek 1. hiruhilekoan lantzen duten gaia izan ohi da eta, besteak beste, talde lana ere oinarrizkoa izaten da.\nParte hartuko duten taldeak:


Alegia, Alkiza, Bidania-Goiatz eta Elduainen hitzaldiak, datorren astean - Galtzaundi Euskara Taldea\nBere ibilbidearekin jarraitzen du ‘Euskaraz bizi ahal gara!’ hitzaldi zikloak. Eskualdeko hainbat herri igaro ostean, Alegia, Alkiza, Bidania-Goiatz eta Elduainen txanda izango da orain. Aurreko urteko saioen bitartez galtzaundikideak eskualdeko ia herri guztietan saretu ziren eta horri jarraipena emanez, Galtzaundik beharrezkoa ikusten du hizkuntzaren gaia herritarren artean zabaldu eta kontzientzietan eragitea. Hitzaldietan Tolosaldeko eta herrietako egoera soziolinguistikoaren errepasoa egingo da eta lehenengo Euskaraldiko ondorioak eta datuak plazaratuko dira. Gainera, Euskaraldiaren hurrengo edizioa nolakoa izango den azaltzeko ere baliatuko dira hitzaldiak, Tolosaldeko Euskararen Mahaia eta Galtzaundiren etorkizuneko asmoen berri emateaz gain.\nHizlariak: Mikel Artola Izagirre eta Amaia Doyague Loiti.\nLekua: Fagus Alkiza Interpretazio zentroa.\nHizlariak: Maite Asesio Iparragirre eta Imanol Artola Arretxe.\nLekua: Balio anitzeko zentroa.\nEguna: abenduak 3, asteartea.\nHizlariak: Idoia Lahidalga Ugarte eta Xabier Bengoetxea Mujika.


Irekia Eusko Jaurlaritza - Gobierno Vasco :: Udalei buruzko Lege-proiektua irailean iritsiko da Legebiltzarrera\nUdalei buruzko Lege-proiektua irailean…\n<iframe src="https://www.irekia.euskadi.eus/eu/embed/videos?flv_video=2010%2F06%2F15%2Fconsejo_gobierno%2F20100615_consejo_gobierno.flv" width="320" height="210" allowfullscreen></iframe>\nJaurlaritzako bozeramaileraren prentsaurrekoa Iturria: Irekia\nGobernu Kontseiluak Legegintza Egutegiaren jarraipen agiria onetsi du eta haren bidez Eusko Legebiltzarrean 7 proiekturen sustapena berresten da\nIdoia Mendiak, Eusko Jaurlaritzaren bozeramaileak, Gasteizko Gobernuak lehenengo urte honetan legegintzaren arloan egin duen lanarekin “oso pozik” dagoela adierazi du, izan ere, Eusko Legebiltzarrera 7 Lege-proiektu bidali dira. Mendiak Jaurlaritza “gardentasunez jarduteko ahalegin” bat egiten ari dela gailendu du, eta Legebiltzarrari Legegintza Egutegia helarazteaz gain, orain proiektuak sustatzea edo atzeratzea eragin duten arrazoiak jasotzen dituen jarraipen agiria entregatzen dela azaldu du. Horrez gain, irailean udalei buruzko Lege-proiektua aurkeztuko da. Eusko Jaurlaritzak aste honetan “bukatuko” du alegazioetarako epea ireki baino lehen. “Gobernuaren lehenengo zirriborro honek kutsu udalista argia dauka”, azpimarratu du Mendiak.\nGobernu Kontseiluak gaurko bileran Jaurlaritzak azaroan onartu zuen 2009-2013 Legegintza Egutegiaren seihilekoko jarraipen agiria onetsi du. Idoia Mendia, Eusko Jaurlaritzaren bozeramailea, “oso pozik” dago egin den balantzearekin, izan ere, krisi garaian gauden arren eta horrek proiektu batzuk abian gartzea galarazi edo atzeratu badu ere (esaterako, Larrialdiak eta Meteorologia bateratuko lituzkeen Agentzia), 7 Lege-proiektu sustatu dira. Horrez gain, irailean udalei buruzko Lege-proiektua aurkeztuko da. Eusko Jaurlaritzak aste honetan “bukatuko” du alegazioetarako epea ireki baino lehen. “Gobernuaren lehenengo zirriborro honek kutsu udalista argia dauka”, azpimarratu du Mendiak.\nIdoia Mendia, Eusko Jaurlaritzaren bozeramailea, komunikabideen aurrean mintzatu da astero Lehendakaritzan egiten den Gobernu Kontseiluaren osteko prentsaurrekoan.\nLegegintza Egutegiaren jarraipen agiriari dagokionez, bozeramaileak “oso pozik” dagoela adierazi du, izan ere, egutegia onetsi zenetik sei hilabete igaro dira eta sailek Lehendakaritzaren Koordinaziorako Idazkaritza Nagusiari memoria bat bidali diote beren konpromisoak zein mailatan bete diren edo, kasuan kasu, nola aldatu diren azaltzeko. Beraz, Eusko Jaurlaritzak Legebiltzarrera zazpi lege-proiektu bidali ditu onartuak izan daitezen: Aurrekontuaren inguruko Premiazko Neurriei buruzkoa (2009ko urria); Haur eta Nerabeen Arreta eta Babesari buruzko Legearen aldaketa (2009ko azaroaren 3a); 2010eko Aurrekontuei buruzkoa (abenduaren 23a); Ehizari buruzkoa (2010eko martxoaren 16a); Euskal Estatistika Planari buruzkoa (2010eko apirilaren 20a); Publizitate eta Komunikazio Instituzionalari buruzkoa (2010eko apirilaren 27a); eta 2010eko Aurrekontu Orokorrak onesten dituen Legearen aldaketari buruzkoa, joan zen astean bidali zena eta egutegian jasota ez zegoena.\nHorrez gain, urteko lehenengo seihilekorako aurrez ikusitako gainerako proiektuen onespenen inguruko aurreikuspenak aldatu egin dira, batzuek duten garrantzia sozialagatik, hau da, gizartea eta herritarren parte-hartze zabala barne hartzen dutelako, edo kasuan kasuko proiektua lantzeko zailtasun teknikoen ondorioz.\nHalaber, hasierako egutegiak barne hartzen ez zuen beste legegintza ekimen bat sartu da, hots, 2005ean onartu zen Emakume eta Gizonen arteko Berdintasunerako Legea aldatzeko Legearen aurreproiektua, Berdintasunerako Defentsa Bulegoa organo autonomo gisa ezabatzea eta Emakundera adskribatutako zerbitzu bihurtzea aurrez ikusten duena.\nHori guztia dela eta, Mendiak Jaurlaritza “gardentasunez jarduteko egiten ari den ahalegina” gailendu du, izan ere, Legegintza Egutegia bidaltzeaz gain, jarraipen agiriarekin erakunde legegileari Jaurlaritzaren lana kontrolatzeko “erraztasuna” ematen dio.\nBestalde, eta kazetariei erantzunez, bozeramaileak ostegunean, Zerga-Kideketarako Sailaren bileran, Gobernuak “proposamenak” egingo dituela eta horiek Foru Aldundiek planteatzen dituztenei gehituko zaizkiela azaldu du. Mendiak “adostasun” batera iritsi ahalko dela eta egungo krisi ekonomikorako egokiagoa den “fiskalitate eredu berri bat zehazten” joango dela espero du.\nJaurlaritzak errenta altuenei presio fiskala areagotzea planteatuko du, baita beste proposamen batzuk ere, baina nolanahi ere, proposamenen xedea sistema publikoa mantentzeko diru-sarrerak lortzea izango da.\nEusko Jaurlaritzaren Kontseiluak hartutako erabakiak (2010.06.15)\nEusko Jaurlaritzaren Kontseiluak 2010-06-15n hartutako erabakiak\nintervencion_portavoz_bozer... behera kargatu (10 MB)


Arrasatearrak "gertu" hondakinekin ohiturak aldatzeko - Arrasate - Goiena.eus\nArrasatearrak "gertu" hondakinekin ohiturak aldatzeko\nJokin Bereziartua Lizarazu 2014-12-05 08:00\nUrtarrilean jarriko da martxan Arrasaten hondakinak biltzeko bost edukiontziko sistema berria. Hondakinen Mahaiak lortutako akordioak bederatzi hilabetetan gutxienez %70eko bilketa selektibo maila lortzea jasotzen du –bestela atez atekoa jarriko da–, eta horretarako "gakoa" organikoa ondo bereiztea dela uste dute. Emaitza horietara heltzeko "bitarteko guztiak" jartzen ari da Hondakinen Mahaia: baliabide teknikoak, informazioa, kontzientziazioa eta formazioa.\nBitarteko horiek guztiak auzorik auzo ari dira zabaltzen, hondakin bulego ibiltariekin, hitzaldi informatiboak ematen eta material kitak banatzen: etxe bakoitzari errefusarendako ontzi grisa, hondakin organikoarendako ontzi marroia, edukiontzi marroia zein grisa zabalduko dituen txartela, poltsa konpost-garriak –izan ere, organikoa botatzeko ezingo da plastikozko poltsarik erabili–, eta edozein zalantza argitzen lagunduko duten hondakinen gida eta hiztegia.\nHitzaldiak eta bulego ibiltariak\nHitzaldiak egin dira Musakolan, Santamainan, San Andresen eta erdialdean –eguaztenean egin zuten lehen hitzaldia Kulturaten– eta bulego ibiltaria asteon Etxaluzen egon da –bigarren hitzaldia abenduaren 9an egingo dute–, San Andresko bizilagunendako. Abenduaren 9tik 12ra Kulturaten egongo da bulego ibiltari hori erdialdeko bizilagunendako eta abenduaren 15etik 19ra, berriz, Iturripeko kiroldegian jarriko dute bulegoa, Uribarriko eta Erguingo bizilagunendako. Uribarrin eta Erguinen bizi direnendako hitzaldia abenduaren 10ean egingo da Arizmendiko Arimazubi gunean –lehengo San Viator txiki. Euskarazko saioak 18:00etan izango dira eta gaztelerazkoak, aldiz, 19:30ean. Hondakinen Mahaiko kideek eta Mankomunitateko informatzaileek emango dituzte azalpenak.\nZalantza zehatzak, orokorrean\nBulego ibiltari horietan, material kita jasotzeaz gain, herritarrek zalantzak argitzeko aukera dute: "Zalantza zehatzak dira askok dituztenak, hau da, material konkretu bat ze edukiontzitara bota behar duten galdetzen digute. Horrez gain, galdera nahiko arruntak dira sistema berria noiz jarriko den martxan, edukiontziek ordutegirik izango duten, edota txartela galdu edo apurtu ezkero zer egin behar den", adierazi du hondakinen bulego ibiltariko informatzaile Haizea Agirrek. Bada, galdera horiendako erantzunak honakoak dira: dena ondo bidean urtarrilean jarriko da martxan sistema berria, edukiontziek ez dute ordutegirik izango eta galdutako edo apurtutako txartelak BAZeko hondakinen informazio bulegoan eskuratu ahalko dira.\nOrain arte egin diren hitzaldietan "herritar mordoa" egon da, Agirreren arabera: "Ez genuen horrenbeste jende espero, gainezka ibili gara. Santamainan eta San Andresen egindako saioak berriro egin dira jendea kanpoan geratu zelako. Dirudienez, interes handia piztu du gaiak". Herritarrak sistema berrira ohitzeko jarrera erakutsi dute, Agirreren arabera: "Beti dago baten bat kexatzen dena, baina orokorrean herritarrak gertu daude, ez diote zailtasun berezirik ikusten. Izan ere, nahiko sinplea da, edukiontziak dira eta ez dute ordutegirik. Orain arte etxean ondo sailkatu duenak ez du aldaketa handirik igarriko: lehen zaborraren edukiontzira botatzen zuena bitan berezitu beharko du, besterik ez".\nAmaitzeko, Hondakinen Mahaitik eskatu dute edukiontzien kanpoan ez uzteko ezer ez: "Arrasate garbi bat gura badugu edukiontzi barruan bota behar dira hondakinak, frakzioa edozein dela ere".


Erromes edo bisitari gisa eskualde hau ezagutzea, historian zehar Bidea eratu duten urratsak sentitzea da, gastronomiaz nahiz ondare aberatsa osatzen duten paisaiez gozatzea.\nSantiagoren adarra. Santiagoko Nazioarteko Zubitik San Juan Harri plazaraino\nLapurditik Irungo lurretara sartzeko erromesari eskaintzen diogun aukeretako bat da Santiagoko Nazioarteko Zubia; bestea Behobiatik egiten da. Bi sarbide horiek hiriko hirigune historikoan elkartzen dira (San Juan Harri).\nDistantzia: 1.550 m.\nLehen Atala: Behobia Auzotik San Juan Harri plazaraino.\nAntzina, Behobia eta Orreaga ziren Pirinioen mendebaldeko mugan gehien erabiltzen ziren igarobideak material astuna pasatzeko (gurdiak, artilleria). Azkenean, errege galtzada frantsesaren eta espainiarraren topaleku bilakatuko zen Behobia. Horregatik eskaintzen zitzaion zaintza berezia.\nDistantzia: 2.850 m.\nBigarren Atala: San Juan Harri plazatik Elizalde auzoraino (Oiartzun)\nKale Nagusia herriko adar nagusia izan zen XIX. mendera arte. Oraindik kontserbatzen ditu traza gotikoko etxebizitza batzuk, esate baterako, Agirrenea etxea (8. zenb.), iturri bat beste aldeko espaloian herritarrek eta ibiltariek ur freskoa edan zezaten, Jesusen Zerbitzarien Komentua eta Ikust-Alaia etxea, udal artxibo eta liburutegiaren egoitza gaur egun.\nDistantzia: 5.000 m.\nLehen Atala: Kai Zaharretik Guadalupe Ermitara\nKai Zaharreko ontziralekua, arrantzaleen kaia garai batean, hirigune historikotik igotzen gara, Karlos V.aren Gaztelua dago han, Kale Nagusia jaitsi eta Santa Maria atetik ateratzen gara Santiagotxoko ermitara iristeko; leku horretan elkartzen dira Kostaldeko Bidea eta barnealdekoa, Irundik datorrena. Jaizkibel mendi aldera igotzen hasten da Guadalupe Ermitara iristeko.\nBigarren Atala: Guadalupetik Lezora\nJaizkibelgo gainean barrena doa bidea, eta handik gora Erramuz eta Santa Barbara dorreoi zaharrak elkartzen ditu gailurrera iritsi arte; San Enrike gaztelu zaharraren hondakinak daude bertan. Jaisten hasten gara Lezoko hirigune historikora iritsi arte.\nDistantzia: 8.500 m.\nOihana Parketik aurrera, Orioko errepidetik jaisten da eta Orio auzoa zeharkatu behar da Bas-Quartierera iristeko. Théâtre des Variétés aldera hartu eta igerileku aldera. Santiago kalean barrena jaitsi, Santiagoko zubira iritsi eta Irunen sartzeko.\nDistantzia: 4.000 m.


Upelgindegia | toneleriadynamis.es\nBasotik ardoarekin bat egin arte haritzak bide luzea egiten du.\nZenbait irudi lagun eta ekoizpenaren fase bakoitzari buruzko deskribapen labur banarekin, gure lan egiteko modua azaldu nahi dizuegu.\nHasierako orrian gure aurkezpen-bideoa ikus dezakezu.\nArmatzea eta heztea\nBarriken fabrikazioa basoan hasten da. Azaroaren erdialdetik martxoaren amaierara bitartean gure langile adituek barrikak egiteko haritzak aukeratzen dituzte. Kalitate goreneko haritzak izan behar dira: enborraren diametroa, zuntzen trinkotasuna, ziraren akatsak, adarrak egotea, hazkunde zuzena eta orekatua... asko dira kontuan hartu beharreko faktoreak.\nHautaketa zorrotzaren ostean, upa-oholak egiteko aukeratutako haritzak moztu egiten dira eta zerrategira eramaten. 120-150 urteko zuhaitzak dira.\nDynamis-eko lehengai guztia Zemplen mendietatik dator , batez ere iparraldera begira dauden magaletatik. Baso horiek estatuaren baso-ustiategiak osatzen dituzte. Hungariako Basoei buruzko Legea mundu osoko zaharrenetako bat da, gobernuaren kontrolak kudeaketa jasangarri eta arduratsua bermatzen du.\nHaritz-sortak zerrategira eramaten dira eta arrailatzearekin batera upa-oholak egiteko prozesua hasten da. Arrailatzean jakingo dugu mendian ondo aukeratu dugun ala ez: haritza zuntzetan luzeka ireki behar da, zuzen eta garbi.\nEnbor-laurdenak lortuta eta hondakinak kenduta, "dantza" bitxi bat abiatzen da: esku adituek piezak banan-banan jiratzen dituzte, behin eta berriro, ohol bihurtzeko. Oholak egurraren alderik nobleenetik datoz: pieza sendoak, malguak dira eta muineko erradioak azalerarekiko paraleloak dauzkate. Propietate mekaniko horiek ezinbestekoak izango dira haritzak sua topatzean. Hori baino lehen, baina, 2 edo 3 urte igaroko dira.\nProzesu osoan -mozten denetik barrikak muntatzen diren arte- trazabilitatea aplikatzen dugu upa-ohol bakoitza nondik datorren, zein egunetan moztu eta egin zen jakiteko.\nDenbora funtsezkoa da haritza ontzeko. Eguzkiak, euriak, haizeak eta mikrobioen lanak zura eraldatzen dute aire irekian dagoen bitartean. Gutxika, hezetasuna galduz doa; euriak hainbat substantzia arrastatzen ditu -zapore mingotsa duten tanino eta kurnarinetako batzuk, besteak beste-, onddoak zeluletara sartzen dira eta prozesu enzimatikoak eragiten dituzte. Zapore idorgarria duten azido eta konposatu asko lurrin-konposatu askoz ere atseginagoak bilakatzen dira.\nHaritzezko oholak pilatu egiten ditugu, airea behar bezala dabilela bermatzeko eta aire irekian lehortzen ditugu 24 edo 36 hilabetez. Ontzea homogeneoagoa izan dadin, aldian behin oholak lekuz aldatzen ditugu piloan.\nOhola kanpoaldean atseden hartu eta ontzen diren bitartean, upelgindegian ez dago etenik. Dagoeneko aire irekian ondutako ohol-pilak heltzen dira, muturretan arrailak dauzkatenak kentzen dira eta kalitate-kontrol zorrotza egiten zaie. Doitasun handiko makinekin oholak lantzen dira, upa-ohol bilakatzeko. Upa-oholek alde, ertz eta angelu guztiak barrika muntatzean behar bezala bat egitea lortzeko moduan osatuta izan behar dituzte.\nGure maisu upelgileek makinei txanda hartzen diete berriro eta lan artisauari ekiten zaio: barrikak armatzeari, hain zuzen. Upa-oholak uztai baten gainean muntatzen dira Hungarian "gona" deitzen dugun kono perfektua osatu arte. Behin muntatuta, barrika haritz-egurrezko sutara doa eta barriken muntaketa-prozesuaren faserik ikusgarriena hasten da: heztea. Suaren eta uraren baterako ekintzak zuraren tenperatura eta malgutasuna gutxika handiagotzen ditu. Upa-oholak malgutasun handieneko puntura heltzen direnean gutxi eta gutxi tolesten hasten gara, prentsa pneumatiko baten laguntzaz, barrikaren amaierako makotzea lortu arte.\nHeztean, sua eusteko upa-oholek eman dizkiguten enborren hondarrak besterik ez ditugu erabiltzen. Hala, barriken barrualdea txigortzeak berezkoak dituen lurrinak hartzen hasten da.\nTxigortu eta gero uztaiak berriro doitu behar dira, eta hondoren muntaketa hasten da. Barrikaren bi muturretan arteka bana torneatzen da eta alboetako upa-oholak errematatzen dira, alakan. Alboetako upa-oholen eta hondoen arteko elkarketa bikaina bermatu behar da, balizko isuriak saihesteko.\nAhoa erre egiten da zuraren zuntzak ixteko eta ehunek ardoak ontzen diren bitartean likidoak xurgatzea ekiditeko.\nOraindik ere barrikaren amaierako estetika lortzea falta da: kanpoko azalera osoa lixatzen da eta behin betiko uztai galbanizatuak muntatzen dira, bere errematxe eta guzti.\nBarrikari, amaitutakoan, kalitate-kontrol zorrotza egiten zaio: upa-ohol bakoitzaren egoera, barrualdearen bikaintasuna egiaztatzen ditugu eta estankotasun-froga egiten dugu, presiozko urez, isuririk ez dagoela bermatzeko.\nBehin kontrol guztiak igarota, nahi den izena eta logotipoa grabatzen dira, laser-teknologiaz. Barrikak gure bezeroen nahierara pertsonalizatzen ditugu.


Turismo, Merkataritza eta kontsumo sailak saltokiak modernizatzeko laguntzetarako deialdia egin du\nSaltokiak Modernizatzen Laguntzeko Programak (MEC) euskal saltokien berrikuntza eta haien kudeaketa-tresnen eta azpiegituren hobekuntza bultzatzea du helburu, kontuan hartuta, gainera, COVID19ak eragindako alarma egoeraren ondorioz sortutako ezohiko egoera. Aurtengo ekitaldian, programaren aurrekontua 1.250.000 eurora iritsi da. Enpresaren…\nGasteizko udalak laguntzak jarri ditu abian merkatariei, ostalariei eta hainbat sektore ekonomikotako enpresa txikiei laguntzeko. Planak 2,7 milioi eurotan baloratutako ekintzak ditu, eta bost ardatzetan banatzen da: 1. ardatza. COVID-19 ezohiko laguntzak Helburua: osasun eta higiene-materiala…\nAutonomoentzako COVID-19 laguntzak Nafarroan\nNafarroako Gobernuak zuzeneko eta aparteko bi laguntza-mota onartu ditu autonomoen taldearentzat: lehena 2.200 eurokoa da, eta martxoaren 17ko 8/2020 Errege Dekretuaren 17. artikuluan araututako aparteko prestazioa aitortuta duten profesionalentzat da. Era berean, 700 euroko laguntza eskaintzen da Gizarte…\nMikroenpresa eta autonomoentzako COVIDa prebenitzeko gastu eta inbertsioetarako laguntzak Bilbon\nBilboko Udalak, Bilbao Ekintza udal-sozietatearen bidez, zuzeneko dirulaguntzak eskuratzeko deialdia onartu berri du. Laguntza horien helburua da langileen eta bezeroen segurtasuna bermatuko duen babes-materiala erostea. 500.000 euroko aurrekontua du guztira, uriko merkataritzaren, ostalaritzaren, jatetxeen…\nNafarroako Gobernuak aparteko neurri sozial eta ekonomikoen seigarren sorta onartu du COVID-19ren ondorioei aurre egiteko\nForu lege dekretu berriak zerga arloko neurriak jaso ditu edo kultur sektoreko langile autonomoentzat. Neurri fiskalak Zerga-arloan, FLDak kontziliazioaren eta digitalizazioaren aldeko neurriak jasotzen ditu. Digitalizazioa bultzatzeari dagokionez, enpresa-arloko jarduerak eta jarduera profesionalak garatzen…\nAutonomoa, ETEa, Saltokia, Bestelakoak, Izapideak eta gestioak, Lehiakortasuna handitzea, Dirulaguntzak eta finantzaketa, Zergak\nGaztenpresak 2019ko Urteko Memoria aurkeztu du. Enpresak sortuz enplegua sustatu eta finkatzea da LABORAL Kutxaren enplegu-fundazioaren helburu nagusia, eta 2019ko ekitaldian zehar oso handia izan da helburu horren betetze-maila. Hala, iaz 405 enpresaren eraketa bultzatu zuen…\nIrekita autoenplegu-proiektuetarako laguntzen epea Bizkaian; bakoitzeko, 5.000-15.000 euro bideratuko dira\nBizkaiko Foru Aldundiak epea ireki du autoenplegu-proiektuetarako laguntzak eskatzeko; abian jartzen laguntzeko, 5.000 eta 15.000 euro bitartean jaso ditzakete proiektuok. Programak —zeinaren ezaugarri batzuk aldatu diren COVID-19ak sortutako errealitate ekonomikoari hobeto erantzuteko— eutsi egiten…\nAlarma-egoeraren deklarazioaren eraginpean geratu diren enpresei zuzendutako ezohiko laguntzak, Vitoria-Gasteizen\nAlarma-egoeraren deklarazioaren eraginpean geratu diren enpresek egindako gastuetarako diru-laguntzak ematea. Nork Alarma-egoeraren deklarazioaren eraginpean geratu diren enpresak. Merkataritza-jardueraren bat duten enpresa pribatuak izan ahalko dira oinarri hauetan arautzen diren laguntzen onuradun, haien izaera juridikoa…\nBikoiztu egingo dira ibilgailu efizienteentzako laguntzak\nIbilgailuak berritzera bideratutako Energiaren Euskal Erakundearen laguntza-programak bere hasierako hornidura bikoiztu egingo du 10 M€-ko azken aurrekontura iristeko. Renoveren zabaltze hori atzeraeraginez aplikatuko da oinarrietan ezarritako baldintza beretan 2020ko urtarrilaren 30etik aurrera egindako eta fakturatutako jardun…\nGobernuak hirugarren neurri-sorta onartu du koronabirusaren (COVID-19) osasun-krisiak eragindako inpaktuari erantzuteko\nOnartutako Foru Lege Dekretuaren barnean, zuzeneko zenbait laguntza jasotzen dira batez ere autonomoentzat, bakoitzaren egoera partikularrak zehaztearekin batera honako hauek kontuan hartuta: aparteko prestazioa eskuratu ala ez, aurretiko fakturazioa, familia-unitatearen egoera edo ondarearen gaineko…\nLanbidek 16 milioira arte areagotu du pandemiaren ondorioz jarduera eten duten autonomoentzako laguntzen partida\nBeatriz Artolazabal Eusko Jaurlaritzako Enpleguko eta Gizarte Politiketako sailburuak eta Borja Belandia Lanbide - Euskal Enplegu Zerbitzuko zuzendari nagusiak, gaur goizean, Covid-19aren ondoriozko osasun-krisiaren egoera kudeatzeko alarma-egoera deklaratu izanaren ondorioz jarduerak eten dituzten norberaren…\nTurismo, Merkataritza eta Kontsumo Saila gaur bildu da 2 bideo-konferentziatan turismo eta merkataritzaren sektoreko ordezkariekin, COVID-19ko Ezohiko Laguntzen Programa Eusko Jaurlaritzaren 30 milioiko funtsa turismo, merkataritza eta ostalaritzara bideratuko da batez ere, Agindu honetako 15…\nForu-plan hau maiatzaren 11n aktibatuko da eta abenduaren 31ra arte egongo da indarrean. Guztira 15 milioi euroko mikrokredituak aurreikusten ditu sektore guztietako autonomoentzat eta 2 eta 5 langile arteko enpresa txikientzat, alarma-egoerak itxita egon…\nAutonomoa, ETEa, Saltokia, Bestelakoak, Finantzaketa, Gehiago saltzea, Izapideak eta gestioak, Lehiakortasuna handitzea, Dirulaguntzak eta finantzaketa, Tecnología y otras herramientas, Zergak\nBERRIRO ZABALTZEN DIREN ENPRESEK ABEEE-EI EUTSI AHAL IZANGO DIETE\nDeseskalatze ekonomikoa ekainaren amaierara arte luzatuko dela iragarri ostean, honako hau erabaki da: ezinbesteko aldi baterako enplegu-erregulazioko espedienteen (ABEEE) babesa izango dute enpresek epealdi osoan. Hala, Lan Zuzendaritza Nagusiak argitaratutako interpretazio-irizpidearen arabera, lanaldia eteteko…\nOstegunean, hilak 7, zabalduko da Barakaldoko merkataritza, ostalaritza eta autonomoentzako zuzeneko laguntzak eskatzeko epea\nDatorren ostegunean, maiatzaren 7an, irekiko da Barakaldoko Udalak hiriko merkataritzarako, ostalaritzarako eta autonomoentzako ezarritako diru-laguntzak eskatzeko epea. Sektore horiek alarma egoera dela-eta beren negozioak itxita edukita egiten ari diren ahalegin ekonomikoa konpentsatzeko, hilean 150…\nPLAN INTEGRAL BAT JARRI DU ABIAN DONOSTIAKO UDALAK, DONOSTIAKO EKONOMIA SUSPERTZEKO\nKrisiaren aurkako Plan Ekonomiko bat (PREK) diseinatu du Donostiako Udalak, Donostiako Sustapena baltzuaren bidez. Hainbat neurri biltzen ditu plan horrek, COVID-19k eraginiko krisiaren ondorioz Donostian jarduera ekonomikoa murrizteak edo uzteak eragindako ondorio ekonomikoak arintzeko. 2,6 milioi €-ko zenbatekoa du PREK proiektuak, eta arreta berezia jartzen…\nEusko Jaurlaritzak abian jarri dute ‘Kulturako profesionalei laguntzeko programa’\nLanbidek eta Kultura eta Hizkuntza Politika Sailak bultzatutako programa honen bidez, baldintzak betetzen dituzten langileek aurreko urteko Pertsona Fisikoen Errenta Zergan aitortutako diru-sarrera garbien hileko batez bestekoaren % 70 eskatu ahal izango dute. Langile…\nSPRIk enpresa txiki eta ertainei premiazko laguntzak eskaintzen dizkie, enpresan telelana ezartzeko\nAurrekontua 2,3 milioi eurotik gorakoa da, eta telelana bultzatzeko Industria Digitala programa aldatu du SPRI Taldeak, enpresa-garapenerako euskal agentziak, argitaratzen du euskal ETEei zuzendutako laguntzen programa, enpresan telelana ezartzeko. Programa hau Ekonomiaren Garapen eta Azpiegitura Saila euskal…\nAutonomoa, ETEa, Saltokia, Bestelakoak, Finantzaketa, Izapideak eta gestioak, Lehiakortasuna handitzea, Tecnología y otras herramientas\nBizkaiak urtebete atzeratuko du Batuzen ezarpena\nBizkaiko Foru Ogasunak urtebete, hau da, 2022ko urtarrilera arte atzeratuko du Batuz sistemaren nahitaezko ezarpena; sistema hori jarduera ekonomikoen kontrol integrala egiteko eta zergadunari laguntzeko da. Era berean, Batuz norberaren borondatez erabiltzea —hasieran, 2020ko…\nCOVID-19 MAILEGUAK ABIAN DIRA EUSKAL AUTONOMIA ERKIDEGOAN\nEusko Jaurlaritzak duela egun batzuk iragarri zuenez, abian da COVID-19 mailegu-lerroa. Eusko Jaurlaritzaren abala duen mailegu-lerroak zirkulatzailea (gastuak) finantzatzea du helburu, zero kostuan, bost urterako eta urtebeteko gabealdiarekin, eta EAEn jarduten duten banku-erakundeen eta…\nCOVID-19agatiko laneko bajak: gaixotasun arrunta ala profesionala?\nGizarte-segurantzak 6/2020 Errege Lege Dekretua onartu du. Horren arabera, koronabirusak kutsaturiko langileei gaixotasun profesionalagatiko baja emango zaie, baita koronabirusagatik isolamenduan edo berrogeialdian dauden langileei ere. Hori horrela, prebentziozko isolamenduan daudenei nahiz birusak kutsaturikoei Lan…\nKOI ABAL-LERROA AUTONOMOEN ETA ENPRESEN LIKIDEZIA BERMATZEKO\nMinistro Kontseiluak onartu egin du Enpresentzako eta autonomoentzako abal-lerroaren lehenengo tartearen ezaugarrien gaineko erabakia. Tarte horrek 20.000 milioi eurora arteko zenbatekoa izango du. Abal-lerroa 8/2020 Errege Lege Dekretuan dago jasota, COVID-19ak ekonomian eta gizartean…\nEusko Jaurlaritzak argi berdea eman dio gaur Lanbide – Euskal Enplegu Zerbitzuak sortutako eta enpresaburu indibidualei eta autonomoei zuzendutako ezohiko laguntzen programa berri bati. Laguntza-ildo horren bidez, Gizarte Segurantzarako kotizazioen gastuetarako eta alokairu-errentetarako diru-laguntzak…\nAutonomoa, Saltokia, Bestelakoak, Finantzaketa, Izapideak eta gestioak, Lehiakortasuna handitzea, Dirulaguntzak eta finantzaketa


Koiliki Lertxundi «Federazioaren prestigioa hobetu eta demokratizatu nahi dugu» | Sports | IRRATIA\nFEB. 19 2021 - 18:29h\nAzken lau urtetako lanari esker ongi identifikatuak ditu euskal futbolaren ahulgune eta indarguneak. «Ilusioz eta gauzak hobetzeko asmoz» aurkeztu du bere burua 'Bidean Team' hautagaitzaren izenean Euskadiko Futbol Federazioko presidente izateko. Astelehean izango da aurkezpen ofiziala.\nBidean Team-en aurkezpen argazkia.\nMartxoaren 1ean, dena ongi bidean, Euskadiko Futbol Federazioko presidente berria aukeratuko da. Bi hautagaitza daude: Javier Landetaren 'Denon Taldea' hautagaitza eta Koikili Lertxundiren 'Bidean Team'. Astelehenean izango da 'Bidean Team' hautagaitzako aurkezpen ofiziala Derioko Baserri Antzokian. Aldez aurretik, NAIZ irratian izan da Letxundi aurkeztuko duten hautagaitzaren nondik norakoak azaltzeko.\nFutbol arloan ibilitako jendearekin osatu du taldea Koikili Lertxundik eta Euskal Selekzioaren ofizialtasuna bultzatzeaz gain, euskara eta berdintasuna bultzatzea dira bere helburu nagusiak. Afizionatuen futbola eta eskola kirola sendotzea ditu bere proposamenak zutabetzat. «Futbol praktikarako eskubidea bermatzen lagunduko duten hainbat proiektu ditugu», gaineratu du 'Bidean Team' hautagaitzako buruak.\nAzken lau urteetan federazio ezberdinekin harremana izan duela eta, gertutik egoera zein den ikusi duela dio Koikili Lertxundik, eta egindako lanari esker, argi identifikatu ditu zeintzuk diren Euskal Futbol Federazioaren indargune eta ahulguneak. «Ikasi eta ikusi dutenarekin ohartu naiz lan dexente dagoela egiteko, erreferentzialtasunean, irudian eta prestigioan», azaldu du Lertxundik.\n«Euskal hiztuna izatea Estatutuetan egon beharko luke, baina ez dago» eta ziurtatu du euskara lehentasuna izango dela bere hautagaitzan, eta helburuen artean ere dago «erankundearen demokratizazio pozesu bat» ematea.